text:
एहि थाना केर अंतर्गत दुनु पुलिस पिकेट सेहो जर्जर भवन मे चलैत अछि। पिकेट के अप्पन भवन तक नहि अछि। ताजपुर मे स्थित पिकेट कॉपरेटिव के जर्जर भवन मे संचालित होयत अछि। महम्मदपुर मे उप स्वास्थ्य भवन के पुरनका भवन मे संचालित होयत आछो दोसर पिकेट।
एहि थाना मे बहुत रास वाहन आर आन समान बरामद होयत रहैत अछि। थाना मे सड़ी रहल वाहन आर आन सामान क' पुलिस विभिन्न कांड मे कुर्की केर दौरान जब्त केलन्हि अछि। कैको वाहन तें कागजात जांच एवं ओवरलोडिंग लेल पकड़ल गेल अछि। थाना मे सड़ी वाहन मे स्कार्पियो, इंडिका, बोलेरो, पिकअप वैन, मोटरसाइकिल शामिल अछि। थाना मे मालखाना आर गोदाम नहि होयबाक कारण से कुर्की के दौरान जब्त कायल गेल घरेलू सामान खुला आसमान के नीचा राखल अछि। घरेलू सामान मे फर्नीचर, बर्तन सहित कैको समान सड़ी रहल अछि।
मालखाना आर गोदाम नहि होयबाक कारण से वाहन आर कुर्की से जप्त कायल गेल समान कबाड़ा जोका राखल अछि। अंग्रज सभक ज़माना के बनल जर्जर खपड़नुमा भवन मे पदाधिकारि आर पुलिस कर्मि सभक मेश चलैत अछि। जे कहियो भी ध्वस्त भ' सकैत अछि। सरकार द्वारा थाना के आधुनिकीकरण आर हाइटेक बनेबाक योजना मजाक बनि रही गेल अछि। सरकारी उदासीनता के कारण थाना मे सुविधा व संसाधन सभक घोर अभाव अछि।


c: text/html

text:
सुनसरी जिला
सुनसरी जिला (अङ्ग्रेजी: Sunsari District सुनु (सहायता जानकारी)) नेपालक पूर्वाञ्चलक कोशी अञ्चलमे रहल अत्याधिक जनघनत्व भेल जिला छी । ए जिलाके दक्षिणमे भारत, पूरबमे मोरङ जिला, उत्तरमे धनकुटा जिला आर पश्चिममे सप्तकोशी नदी सप्तरी जिलासँ छुटल अछि। इनरुवा ए जिलाके सदरमुकाम छि । १२५७ बर्ग कि.मि. क्षेत्रफल रहल ए जिलामे करिब ७ लाख लोगके बसोबास अछि। अधिकांश भाग तराईमें रहल सुनसरी जिलाबासीके मुख्य पेशा कृषि छि। धान, गहुँ, दलहन, तेलहन संगे उखु, जूट आर खैनी सेहो यी जिलामे उत्पादन होएत अछि। सुनसरी जिला दक्षिणमे समुद्र सतहसँ १५२ मिटर आर उत्तरमे ९१४ मिटर उचाईमें रहल अछि। यी जिलामे मुख्यतयाः राई, लिम्बू, बाहुन, क्षेत्री, थारू,सतार आदि जनजातिके बसोबास अछि।
जिलाक नामाकरणसंपादित करें
ई जिलाक नामाकरण भरौल गाउँ विकास समिति क्षेत्रक चारकोसे झाडीसँ उत्पत्ति भेल सुनसरी नदीक नाम सँ भेल अछि । ई नदी भरौल, बक्लौरी, सिंगिया, भोक्राहा, नरिसंह, जल्पापुर होएत भारततर्फ बहैत अछि ।
भौगोलिक अवस्थासंपादित करें
- अक्षांशः २६० २३" उत्तरसे २६० ५५" उत्तर धरि
- देशान्तरः-८७० ५" पूरवसे ८७० १६" पूरव धरि।
- सिमाना: पूरव मोरङ जिला, पश्चिम सप्तरी जिला आर उदयपुर जिला (कोशी नदी), उत्तर धनकुटा जिला (भेडेटार), आर दक्षिण भारतके विहार राज्य परैत अछि।
- क्षेत्रफल:१,२५७ वर्ग कि.मि.
- औसत लम्वाई : पूरवके बुढी नदी से पश्चिमके कोशी नदीतकके लम्वाई ४४ कि. मि.
- औसत चौडाई: उत्तरके भेडेटार से दक्षिणके बुढीखोलातकके चौडाई ४५ कि.मि.
- भौगोलिक विभाजन: १. उत्तरके पहाडी प्रदेश २. मध्यभागके भावर प्रदेश आर ३. दक्षिणके समथर भुमि।
- स्थानीय निकायः जिलामे ४९ टा गा.वि.स. तथा ३ टा नगरपालिका परैत अछि।
सुनसरी जिला महाभारत पर्वत श्रृङ्खला, चारकोसे जङ्गल आर तराईक उर्वर भागसभ मिलकर बनल अछि।ई जिलाक भौगोलिक वनावट उत्तरक पहाडी प्रदेश, मध्यभागक भावर प्रदेश आर दक्षिणक समथर भुमि सहित मुख्य तीन भागम विभाजन करने अछि।
प्रमुख नदी ताल तलैयासभसंपादित करें
सुनसरी जिलाक प्रमुख नदी तथा ताल तलैयासभम सप्तकोशी, कोकाहा, सुनसरी, बुढी, सेउती, सर्दु, खेतीखोला, टेंग्रा, पकलीखोला, दचकिचा, पटनाली, गडन खोला अवस्थित अछि।
प्रमुख धार्मिक स्थलसभसंपादित करें
बराहक्षेत्र, दन्तकाली, पिण्डेश्वर, बुढासुब्बा, शिवजट्टा, रामधुनी, विष्णुपादुका चतारा आर सभ।
पर्यटकीय क्षेत्रसंपादित करें
चिमडी दह, भेडेटार, ठिंगेढुंगा, कोशी टप्पु वन्यजन्तु आरक्ष, एभरेष्ट विज्ञान केन्द्र।
व्यापारिक महत्वक स्थानसभसंपादित करें
जिलाक प्रमुख व्यापारिक महत्वक स्थानसभमा धरान उपमहानगरपालिका, इटहरी उपमहानगरपालिका, इनरूवा, दुहवी, खनार झुम्का महेन्द्रनगर हरिनगरा आर सभ अछि। प्रमुख रूपम दैनिक तथा साप्ताहिक, हाट बजार लागेत स्थानसभ निम्नानुसार अछि:
जिलागत निर्वाचन क्षेत्र अन्तर्गत सुनसरी जिला कऽ नक्सासंपादित करें
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत सुनसरी जिला कऽ नक्सा नीचा देल गेल अछि। [२]
सन्दर्भ सामग्रीसभसंपादित करें
- ↑ Household and population by districts, Central Bureau of Statistics (CBS) Nepal
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.
- केन्द्रीय तथ्याङ्क विभाग

robotstxt: allowed

filter: keep


text:
हनुमान
हनुमान (/ˈhʌnʊˌmɑːn, ˈhɑːnʊ-, ˌhʌnʊˈmɑːn, ˌhɑːnʊ-/; हनुमान);[१](SA: हनुमान्, आञ्जनेय आ मारुती ओ) परमेश्वरक भक्ति (हिन्दू धर्ममे भगवानक भक्ति) कs सबसँ लोकप्रिय अवधारणा आ भारतीय महाकाव्यक रामायणमे सबस महत्वपूर्ण व्यक्तिसभमे प्रधान अछि। किछ विचारक अनुसार भगवान शिवजी कs ११अम रुद्रावतार, सबसँ बलवान आ बुद्धिमान मानल जाएत अछि । जे हुनकर सबसँ प्रसिद्ध उपलब्धि छथि, जेहन रामायणमे वर्णित छै, बानरक सेनाक अग्रणी रूपमे राक्षस राजा रावण सँ युद्ध । परन्तु बहुतो विद्वान सभक अनुसार हनुमान जी कs जाति वानर बताओल गेल अछि। जकर जीवित उदाहरण अछि विराट नगर (राजस्थान)मे स्थापित पञ्चखण्डपीठ पावन धाम स्थित बजरंग मन्दिर । गोभक्त महात्मा रामचन्द्र वीर कs समूचा हिन्दुस्तानमे विश्व कs सबसँ अलग मन्दिर स्थापित केलक जहिमे हनुमान जी कs बिना बानर वाला मुहक मूर्ति स्थापित छै । महात्मा रामचन्द्र वीर कहने छथि जे हनुमान कs जी जाति वानर बतओलैन, ओ कहने छथि कि सीता माता कs खोज केनीहार आ वेद पाठक ज्ञाता हनुमानजी बन्दर कोना भs सकैत अछि |


text:
कलकत्ता: वेब पर मैथिलीक उपस्थिति कम नै अछि. बहुत रास वेब पोर्टल मैथिली मे समाद प्रस्तुत क' रहल अछि. मिथिमीडिया 15 अगस्त 2012 सं लगातार एहि क्षेत्र मे काज क' रहल अछि. काल्हि मने रविकें बेरूपहर 3 बजेसं मिथिमीडिया द्वारा 'वेब पत्रकारिता ओ मैथिली' विषय पर संगोष्ठी आ कविगोष्ठी आयोजित अछि.
संगोष्ठीक आयोजन विद्यापति सदन, झीलबगान, बागुइआटी (निकट 30सी बस स्टॉप) मे अछि. कार्यक्रमक पहिल सत्रमे वेब पत्रकारिता पर न्यू मीडिया एक्सपर्ट लोकनि अपन विचार प्रकट करताह. संगहि कविगोष्ठी मे महानगरक मैथिलीक लोकप्रिय कवि लोकनि द्वारा कविता पाठ होयत.
ज्ञात हो जे एहि विषयक संगोष्ठी पहिल खेप आयोजित भ' रहल अछि. कार्यक्रममे प्रवेश निःशुल्क अछि. बेस जनतब हेतु मोबाइल नंबर 9239415921 पर संपर्क कएल जा सकैत अछि.


text:
नव दिल्ली. लोकसभाक शीतकालीन सत्र केर प्रथमहि दिन 22 नवम्बर कें मैथिल सभ मिथिला राज्यक मांग लेल दिल्लीक जंतर-मंतर पर धरना पर बैसलाह. बहुत बेसी संख्या मे मिथिला राज्य केर समर्थक लोकनि उपस्थित छलाह. एकरा देखैत दिल्ली पुलिस केर जवान सेहो तैनात छल. हुनक सभक कहब छलनि जे ई मांग करय पडैत अछि जे दुर्भाग्यक बात. मिथिला भारत मे प्राचीन काल सं पृथक राज्य रहल अछि. बाद मे बिहार संगे एकरा मिला अनर्थ कयल गेल. बिहार सरकार केर निरंतर उदासीन रवैया एकरा पछुआ देने अछि. जाबत राज्य पृथक नहि होयत विकास नहि होयत. मिथिलाक पहिचान आ सांस्कृतिक अक्षुणता पर सेहो प्रश्न ठाढ़ अछि.
अखिल भारतीय मिथिला राज्य संघर्ष समिति दिस स' आयोजित धरना केर अध्यक्षता अमरेन्द्र झा कयलनि. कार्यक्रम मे मिथिला विकास परिषद कोलकाता केर राष्ट्रीय अध्यक्ष अशोक झा सहित दिल्लीक विधायक अनिल झा, सुनील झा, कल्पना झा, राम दयाल महतो, रंजीत सिंह, गिरधर झा, शिशिर झा संबोधित कयलनि.
अखिल भारतीय मिथिला राज्य संघर्ष समिति दिस स' आयोजित धरना केर अध्यक्षता अमरेन्द्र झा कयलनि. कार्यक्रम मे मिथिला विकास परिषद कोलकाता केर राष्ट्रीय अध्यक्ष अशोक झा सहित दिल्लीक विधायक अनिल झा, सुनील झा, कल्पना झा, राम दयाल महतो, रंजीत सिंह, गिरधर झा, शिशिर झा संबोधित कयलनि.
(Report: मिथिमीडिया ब्यूरो)
Tags: हालचाल


text:
मिथिला राज्य लेल विशेष अभियान पर जोर
जनकपुरधाम: मिथिला राज्यक लेल विशेष अभियान चलएबाक आवश्यकता पर जनकपुरमे वृहस्पतिदिन आयोजित कार्यक्रममे जोर देल गेल. कार्यक्रममे सहभागी वक्तासभ नव संविधानक लेल मिथिलाक माँग सभसँ बेसी आधिकारिक रहलासँ एहि माँगक लेल सभ दलसभकें सहमतिमे आनएकें प्रयास करबाक सलाह देल गेल.
जनकपुरक रामानन्द चौकपर भेल बम विस्फोट घटनाक दोसर वार्षिकी समारोहमे जनकपुरमे आयोजित कार्यक्रममे बजैत वक्तासभ मिथिलाक मुद्दाकें किछु तत्वसभ द्वारा कमजोर करबाक षडयन्त्रक बात कहलनि. मुदा ओ षडयन्त्रसँ खासे असर नहि पडत हुनकसभक दाबी रहल अछि. मिथिला राज्य संघर्ष समितिद्वारा आयोजित समारोहमे मैथिलीक वरिष्ठ साहित्यकार डा.सुरेन्द्र लाभ किछु पावएकें लेल संघर्ष करए पड़त बतबैत बिना संघर्ष कोनो उपलब्धि प्राप्त नहि भेल संसारक इतिहास रहल उल्लेख कएलनि. नेपाली काँग्रेस धनुषाक सभापति रामसरोज यादव संघीयतामे मिथिला मुद्दा सभसँ बेसी मजगूत रहल चर्चा कएलनि. ओ जनकपुर बम काण्डक प्रमुख अभियुक्त संजय साहकें पकड़बाक लेल पुलिसकें विशेष अभियान चलएबाक खगता पर जोर देलनि. अपराधी व्यक्तिकें एकदिन दण्ड भोगए पड़ैत अछि तकर उदाहरण संजय रहल हुनक कथन छल.
मिथिला राज्य संघर्ष समितिक संयोजक परमेश्वर कापडिक सभापतित्वमे भेल समारोहमे नेकपा–माओवादीक भोजपुरा इन्चार्ज रोशन जनकपुरी, मैथिली विकास कोषक अध्यक्ष जीवनाथ चौधरी, मिथिला नाट्यकला परिषदक अध्यक्ष मदन ठाकुर, नेपाल पत्रकार महासंघ धनुषाक निवर्तमान अध्यक्ष रामअशीष यादव, मानवअधिकारकर्मी विजय दत्त, नाटककार अवधेश पोखरेल, युवा नेता सरोज मिश्र, भवेश मिश्र, विद्यार्थी नेता ज्ञानेन्द्र झा ज्ञानु, रामानन्द युवा क्लबक अध्यक्ष नवीन कुमार मिश्र, मिथिला नाट्यकला परिषद्क पूर्व अध्यक्ष सुनिल मल्लिक सहितक वक्तासभ बाजल छलथि. कार्यक्रममे विजय दत्त मणी, काशीकान्त झा आ प्रेम विदेह ललन कविता वाचन कएने छलथि.
नेपाल प्रहरीक निंदनीय किरदानी : ओम्हर नेपालक राजधानी काठमांडू मे मिथिलाकलेल शहीदक सम्मानमे 'मिथिलाक अनुपम डेग' संस्था द्वारा राखल गेल श्रद्धांजलि सभामे पुलिस द्वारा बर्बरतापूर्वक जड़ाओल जेल मोमबत्ती सभ कें नष्ट क' देल गेल. ज्ञात हो जे नेपाल प्रहरीद्वारा एहन व्यवहार संविधान सभा केर आगू मे आयोजित सभा मे कएल गेल. प्रहरी सभ अपशब्द बाजल ओ शहीद सभक फोटो हटा देलक. एकर चहुंदिक निंदा भ' रहल अछि. मैथिल सभ राजधानी मे एहन दुर्व्यवहार कें ल' मैथिली दिवस कें कैंडल मार्च आयोजित करबाक निश्चय केलनि अछि. २०६९ बैशाख १८ गते (30 अप्रैल 2012) कें भेल बम विस्फोटमे मिथिलाक चर्चित कलाकार रंजू झा सहित सुरेश उपाध्याय, विमल शरण दास, झगरु मण्डल आ दीपेन्द्र दास शहीद भेल छलथि. शहीदसभक फोटोमे ओ समारोहमे माल्यार्पण कएल गेल छल. (Report: सुजीत कुमार झा/Photo: FB )
Tags: हालचाल


text:
अमिताभ जी ओना बिहार सं नहि उत्तर प्रदेश सं छथिन्ह मुदा हुनकर व्यक्तित्व एतेक महान छनि जे हुनका विशेष अतिथि के तौर पर बुलाएल जा रहल छनि.
बिहार दिवस 22 सं 24 मार्च धरि
मनाएल जाएत. मुख्यमंत्री नीतीश कुमारक जीक कोशिश सं पहिल बेर बिहार दिवस 2010 मे मनाएल गेल छल.
बिहार दिवस के जरिए नीतीश जीक कोशिश बिहारी मे नवका जोश-उत्साह भरय के छनि. नीतीश सरकार सं पहिने किछ दौर तक बिहारी नाम देश भर मे अपमानजमक भ गेल छल.
मुदा एक बेर फेर सं लोक मे बिहारी गौरव भरय के कोशिश चलि रहल अछि. लोक के बिहारक गौरवपूर्व इतिहास सं परिचित कराएल जा रहल अछि. कार्यक्रम सभ के माध्यम सं बिहारक विरासत सं दू-चारि कएल जाएत अछि.
एहि बेरक बिहार दिवस समारोह लेल अमिताभ बच्चन के संग सभ बिहारी कलाकार सभ के सेहो न्योत देल गेल छनि.
एहि मे शत्रुघ्न सिन्हा, प्रकाश झा, उदित नारायण, शेखर सुमन, मनोज बाजपेयी आओर नीतू चंद्रा शामिल छथिन्ह.
तीन दिन तक चलय वाला एहि समारोह लेल फिजी, मॉरिशस और सूरीनाम केर राष्ट्रपति के सेहो न्योत देल गेलन्हि.
बिहार 22 मार्च 1912 के बंगाल प्रेसीडेंसी अगल भ नवका राज्य बनल छल.


text:
अरुन्धति घोष
अरुन्धति घोष (सन् १९३९ नवम्बर २५ – सन् २०१६ जुलाई २५) एक पूर्व भारतीय राजनयिक छल। ओ अस्ट्रिया, मिस्र, दक्षिण कोरिया आ बहुत अन्य देशसभमे राजदूतक रूपमे काज केनए छल। ओ संयुक्त राष्ट्रमे भारतक राजदूत सेहो रहल छल।
प्रारम्भिक जीवन[सम्पादन करी]
अरुन्धति घोषक जन्म एक प्रमुख बङ्गाली परिवारमे भेल छल। ओ भारतक सर्वोच्च न्यायालयक पूर्व न्यायाधीश रूमा पाल आ प्रसार भारतीक पूर्व अध्यक्ष भास्कर घोषक बहीन छल। ओकर बेटी सागरीक घोष आ जमाए राजदीप सरदेसाई वर्तमानमे सिएनएन आइबिएन समाचार च्यानलक भारतीय एकाई चलान प्रमुख पत्रकारसभ छी। ओ एक सामाजिक कार्यकर्ता संजय घोषक काकी सेहो छल, जकरा १९९७ मे असममे उल्फाद्वारा अपहरण कएलाक बाद मारि देल गेल छल।[१]
सन्दर्भ सामग्रीसभ[सम्पादन करी]
- ↑ "Terrorists, Human Rights and the United Nations", South Asia Terrorism Portal, १० अक्टूबर २००८-कऽ मूल रूप सङ्ग्रहित, अन्तिम पहुँच २०१३-१०-१८।
|deadurl=प्यारामिटर ग्रहण नै केलक (सहायता)


text:
You can access the distribution details by navigating to My pre-printed books > Distribution
Also Available As
₹ 300
₹ 300
The book gives a complete picture of my journey of life and includes memories, experiences and happenings covering different aspects of my life and environments around it.The book inspires to live a happy and satisfied life despite odds and evens that everybody encounters during the long journey of life.
______________________
शेफालिकाजीक कलम सँ:-
रवींद्रजीक आत्मकथा ‘भोर सँ साँझ धरि’ अपना आपमे विलक्षण अछि । माँ सँ आरंम्भ भेल, माँ पर ख़तम भेल। जीवनमे अनेको संबंध रहितो, खास कय पत्नी एहेन सहयात्रिणी रहितो, मॉक महत्वकें अपन आत्म कथाक अपन आत्माक कथा सँ समर्पण अद्भुत।
आत्म कथा मात्र जीवनी ने होइत छैक, आत्माक कथा होइत छैक। जीवनक संग संग आत्माक अनुभूति, ओकर रसास्वादन पाठक करैत स्वयं ओहि घटनाक्रममे समा जायत छैथ, ताहि अनुरूप सजग पाठक अपन आत्मविश्लेषण सेहो करैत छथि। मैथिली साहित्यक आत्मकथाक इतिहास मे ` भोर सँ साँझ धरि’ अपन एकटा विशिष्ट स्थान राखत। . . मुदा, एखन साँझ मात्र भेल अछि , राति आ पुनः भोर । रबीन्द्र नारायण मिश्र सँ आग्रह जे आत्मकथाक एहि कड़ी के आगू बढ़वैत रहैथ । . . नित नित नव नव संदेश अपन जीवनक माध्यमसँ लोक के अवलोकनार्थ दैत , ज्ञान वर्धन करैत रहथि। ... अशेष साधुवादक संगे।
डॉ शेफालिका वर्मा ----------------
-----------------------------------------Comments of Shrimati Nivedita Jha,renowned Hindi and Maithili poet:
आय हमरा हाथ में श्री रविन्द्र नारायण मिश्रजी के संस्मराणत्मक पोथी " भोर सँ सांझ धरि "अयछ । पोथी पढला क उपरांत एक टा अनुभूति जन्य भावना जे भेल तकरा अनुसार हम उत्साहित छी कि श्री रविन्द्रजी ( जज साहेब ) में गद्य लेखक व कवित्व के प्रखर प्रतिभा उपस्थित छैन । संस्मरणात्मक पोथी लिखब कथा व कविता लिखब जेकां सोझ कार्य नय होय थिक । अहि लेखन में भावना उमडि के राह के बाधित करैत हेतैन जेना हमरा लागल ।
रविन्द्र जी संवेदनशील व्यक्तित्व छैथ तहि दुआरे अपन लेखनी के माय के ममता के दिस पहिने लऽ के विदा भेलखिन । " कुपुत्रो जायेत क्वचिदपि कुमाता न भवति " संसार अहि पर टिकल छै आरू इ पोथी ,जहि में हुनकर माय से जुडल बहुत रास संस्मरण छै ,उत्कृष्ट लेखन वा लेखनी समक्ष अयछ ,जे हुनकर प्रतिष्ठित पद पर रहला के सेहो प्रतिबिंब देखबैत छै .
मनुष्य एकटा यात्रा में आवैत छै जिनगी के रूप में ,जहि में बहुत पडाव के रूप में चलैत बढैत ओ अपन गंतव्य के दिस बढैत जाऐछै , मुदा माय के प्रभाव ओकर व्यक्तित्व पर सर्वदा संस्कार के रूप में देखाय पडैत रहै छै । माँ जहि से दुनिया जहि से मनुष्य के जीवन उत्थान होयछै ,ओहि माँ के संस्मरण में पोथी लिख के वड पुनीत कार्य केलैथ मिश्रजी । पोथी में बचपन सँ पयग भेला के वादो लेखक अपन माय के डोर सँ जुडल छथिन ,जखन कि आय कायल सबसे कम समय लोग अपना बूढ माय बाप के देयछै । इ वाक्य कनि हताश भऽ लिख रहल छी कि ' मिथिला में आय सबसे बेसी अगर कियो असगरे के कष्ट से गुजैर रहल अयछ तऽ ओ वृद्धक हाँज छैथ । किया तऽ बाहैर एला के बाद लोग अपन परिवार कऽ तऽ ल आनैय य शहर मुदा छोडि आवय य गाम में बाट ताकैत गाम में ओसार पर बाबु , अँगना में माय । लेखक के स्नेह परिवार के प्रति हुनकर जिनगी के सबसे नीक बिंदु छयन ।
नवका पोखरि के संदर्भ में जेना मिश्रजी लिखैत छथिन कि " स्त्रीगण कहथिन कि " हर हर महादेव
जानह हे महादेव " कतेक विश्वास ईश्वर के प्रति अनादि काल से स्त्रीलोक में होयत छै ,माँ धर्मपारयण रहथिन हुनकर ....
एकटा श्लोक मोन से जोडि देलक अहि संस्मरण के पढि
वालो हम जगदानंद ,नमो बाला सरस्वती
अपूर्णे पंचमें बरखे वर्णयामि जगत्रयम '
अयाची मिश्र के पुत्र जखन शंकर राजा के हरा देलखिन जखन कहैत छथिन की हम छोट छी हमर सरस्वती नय छोट छथिन । हमरो बाबु हमरा सबके बचपन में अहि मंत्र से शुरूआत करेलखिन ।
पोथी पढि के पाठक अपन मोन से जोडि के समझे अहि से नीक आरू कि ? कखनो नोर तअ कखनो मुस्का जायैत छलौं एहि पोथी के पढैत काल ।
एहि संस्मरण के हर पंक्ति मैथिली साहित्य भंडार में महत्वपूर्ण माणिक्य सिद्ध होयत ,साहित्य अनुरागी प्रबुद्ध समाज केएकर कथ्य शिल्प ओ वर्णनशैली आकृष्टक करत से विश्वाससहजहि मोन में होइत अछि । शुभकामना संग में सेहो दय छियैन
निवेदिता झा
रोहिणी दिल्ली
9811783898
भोर सँ सॉंझ धरिक यात्रा एखने सम्पन्न भेल !
सरल-सहज, भावपूर्ण-प्रवाहपूर्ण, स्वर्णिम वाल्य-
काल सँ प्रारम्भ भेल जीवन-यात्राक अविरल धार
कखनहुँ अाद्योपान्त विरामक अवसर नहिं देलक ।
आत्माभिव्यक्तिक माध्यम सँ अपनेक अन्तस् मे
प्रच्छन्न लेखन-कलाक उद्घाटन अत्यन्त रोचक आ
हृदयस्पर्शी लागल । कृतित्व मे अपनेक व्यक्तित्व
सेहो अपन स्वाभाविक सम्पूर्णता मे प्रतिबिम्बित
भेल अछि, जाहि सँ पुस्तक आद्योपान्त प्राणवान,
रोचक आ लोकप्रियताक सर्वगुण-सम्पन्न लागल.
हमर हार्दिक प्रेमाभिवादनक संग अनेकानेक
शुभकामना ! लेखन के आयाम मे आओरो अनेकानेक विधाक जन्म अपनेक अन्तस् मे
होइत रहय आ सृजनात्मक जीवन-शैलीक
आनन्द भेटैत रहय !
बहुत-बहुत धन्यवाद !
श्रीनारायण.
•=•=•=•=•=•=•


text:
मुकुन्द मयंक
बर्ष 2012 या 2013 छल हेते, लहरियासराय (दरभंगा) स्थिति एकटा कोनो निजी विद्यालय पर मैथिली काव्य गोष्टि आयोजित छल। ओ हम्मर कोनो मैथिली काव्य गोष्टि मे पहिल भागीदारी छल। गोष्ठी के संचालक छलाह कवि श्री चन्देश ओ अध्यक्ष छलाह जगदंब अहीं अवलंब हमर…’, ‘मिथिला के धिया सिया जगत जननी भेली…’ तू नहि बिसरिहें गे माय…’, ‘बाबा बैद्यकनाथ कहाबी…’ और ‘चलू चलू बहिना हकार पूरै ले…’ जेहेन अनगिनत कालजयी गीतक रचना सभक रचना कर’ वाला मैथिली साहित्य जगत में ‘मैथिलीपुत्र प्रदीप’ के नाम सँ सुविख्यात शिक्षक-कवि प्रभु नारायण झा – मैथिली पुत्र प्रदीप। हमरा अखनो मोन अछि जे अप्पन अध्यक्षीय भाषण मे मैथिली पुत्र प्रदीप मात्र एतबा कहला जे ” मैथिल अपन्न समय के बहुत दुरुपयोग करैत छथि, अहाँ सब समय कए सदुपयोग करू।“ आ माइक संचालक दिस बढ़ा देने छलाह।
मैथिली साहित्य जगत कए आइ अपूरणीय क्षति भेल अछि। साहित्य क एकटा युग क अंत भ गेल अछि। मिथिला क दोसर विद्यापति क रूप मे प्रख्यात मैथिली पुत्र प्रदीप क लहेरियासराय क बेलवागंज स्थित आवास पर शनिदिन भोर करीब 6.30 बजे देहावसान भ गेल। प्रदीप क जन्म 30 अप्रैल, 1936 फागुन कृष्ण पंचमी कए भेल छल। हुनक पैतृक गाम दरभंगा जिलाक तारडीह प्रखंड मे कैथवार छल।
प्रदीप अपन प्रारंभिक जीवन मे बिहार सरकार क प्रारंभिक विद्यालय मे सहायक शिक्षक छलाह। 1999 मे दरभंगा क गौरी शंकर मध्य विद्यालय, कोतवाली चौक स ओ सेवानिवृत्त भेलाह। एकटा शिक्षक क रूप मे नौकरी करैत ओ सतत मैथिली क सेवा करैत रहलाह। मिथिला क कण-कण मे समा गेल हुनकर गीत ‘जगदंब अहिं अवलंब हमर हे माई अहां बिनु आस केकर’ हुनका दोसर विद्यापतिक दर्जा द देलक। मैथिली पुत्र कए मिथिला रत्न, सुमन साहित्य सम्मान, वैदेह सम्मान, मिथिला रत्न सम्मान, भोगेंद्र झा सम्मान सहित दर्जन स बेसी पुरस्कार भेटल अछि।
मिथिला-मैथिली के विकास लेल सतत चिंतनशील रह’ वाला हितचिंतक आई भले हमरा सभसँ दूर चलि गेला, लेकिन अपन लेखनी सँ मिथिला-मैथिली के मान-सम्मान के नित नव प्रतिमान गढ़ वाला मैथिली पुत्र प्रदीप अपन रचना मे हरदम हमरा सभक बीच जिबैत रहता।
लोक चलि जाएत अछि, बात मोने रहि जाएत छैक बहुत दिन तक , जीवन भरि तक… हमरा जानकारी मे कथवार गामक निवासी ओ ऋषि परंपरा के कवि मैथिली पुत्र प्रदीप बेसी भक्ति गीत लिखने छथि, एक बेर कोनो पत्रकार द्वारा पुछला पर एहि विषय मे ओ कहला जे हम तँ गीतक रचना मैया के सुनाबै लेल करैत छी, आब लोक सब ओकरा रिकार्ड क’ लएत अछि एहि मे हमर की दोष। प्रदीप एहन कवि छलाह जिनकर रचना कागज स बेसी लोकक कंठ मे बसल अछि। लोक हुनका हुनकर गीत स चिन्हैत अछि आ हुनकर गीत करीब 4 दशक स मिथिलाक गोसाउन घर मे सतत गाउल जाइत रहल अछि।
मैथिली पुत्र प्रदीप के लिखल आ रामबाबू झा के गाओल गीत ”बाबा वैद्यक नाथ कहाबी से सुनि शरण मे एलौ ने” आ एहि गीतक दोसर पाँति “दानी कहबै छी दुनिया मे मुदा दान कहां हमरा दय छी” हम्मर प्रिय नचारी थीक। अप्पन गामक महादेव मंदिर के लाउडस्पीकर पर बच्चे सँ ई नचारी सुनैत आबि रहल छी, आई हम्मर प्रिय भक्ति गीतक रचनाकार नहि रहला, सादर श्रद्धाजंलि।


text:
मिथिलांचल महासभा द्वारा आयोजित मैथिली महायात्रा ४ जनबरी केँ होटल रिलेशन
केर सभागार मे
भव्यतापूर्वक सम्पन्न भेल। कानपुर सँ सांसद तथा भाजपाक
वरिष्ठ नेतृत्वकर्ता डा. मुरली मनोहर जोशी केर जन्मदिनक पूर्व-संध्या पर
आयोजित एहि कार्यक्रम मे सामाजिक सरोकार आ मानव-सेवा प्रति जिम्मेवारीक वहन
करैत आयोजक संस्था द्वारा रक्तदानक कार्यक्रम सेहो राखल गेल छल। रोटरी
क्लब - कानपुर संग सहकार्य करैत सभागारक बाहर रक्तदान कैम्प लगाओल गेल।
विदित हो जे मिथिलांचल महासभा अपन स्थापनाकालहि सँ समाज प्रति पूर्ण
संवेदनशील रहि विभिन्न तरहक मानव-सेवाक कार्य करैत आबि रहल अछि। एहि मे
फ्री मेडिकल कैम्प, विकलांग लेल ट्राइ-साइकिल वितरण, असहाय परिवार पर अचानक
आयल कोनो आफत-विपत्तिक घड़ी सहायक बनि मानवीय सहयोग देनाय, आर्थिक रूप सँ
विपन्न बाल-बालिकाक समुचित शिक्षा लेल प्रयास आदि विभिन्न सामाजिक कार्य
करबाक पैघ सूची अछि।
मैथिली-मिथिला प्रति योगदान देनिहार विभिन्न
शहर-नगर मे बसनिहार प्रवासी मैथिल लोकनिक परिचय केँ संग्रह करबाक उद्देश्य
सँ कैल जा रहल मैथिली महायात्राक पड़ाव कानपुर मे 'मैथिली, मैथिल के प्रति
सिनेह एवं एकजुटता' आ 'प्रवासी मैथिलक राजनैतिक अधिकार' पर परिचर्चा
गोष्ठीक संग कविता पाठ, भगवती गीत तथा सहभोज सँ समापन कैल गेल। मिथिलांचल
महासभाक संस्थापक अध्यक्ष तथा कानपुर मैथिल समाजक अग्रणी श्री रवि नाथ
मिश्र केर अध्यक्षता मे लगभग ५ घंटा तक चलल परिचर्चा कार्यक्रम मे विभिन्न
ठाम सँ पधारल विद्वान्, अभियानी, नेतृत्वकर्ता, कवि सहित स्थानीय विज्ञजनक
नीक सहभागिता देखल गेल। मैथिलक सम-सामयिक अवस्था पर आधारित रहबाक कारणे
श्रोतावर्ग शालीनता सँ वक्ता लोकनिक सब बात केँ सुनलैन।
किसलय
कृष्णक कुशल ओ विशिष्ट मंच संचालन सँ चलि रहल कार्यक्रम मे प्रमुख अतिथि
प्रो. ज्योति किरण (प्राध्यापक, विमेन्स कालेज, कानपुर) द्वारा
दीप-प्रज्वलन तथा हरेराम झा द्वारा गाओल गोसाउनि गीत सँ सभा आरंभ भेल।
कार्यक्रम प्रभारी (संयोजक) अनिल झा द्वारा स्वागत-मन्तव्यक संग विषय
प्रवेश करबैत मिथिलांचल महासभाक विगत मे कैल गेल विभिन्न मूल्यवान् सेवा
सहित भविष्य मे मैथिल केँ अधिकार संपन्न बनेबाक लेल राजनैतिक सामर्थ्य सँ
परिपूर्ण बनेबाक लेल संघर्ष जारी रखबाक बात स्पष्ट कैल गेल। ओ अपन प्रखर
वाणी सँ समस्त मैथिल समाजकेँ आह्वान कयलनि जे जाबत हमरा लोकनि अपना आप केँ
राजनैतिक पद आ पावर सँ परिपूर्ण नहि करब, बाहरी दुनिया हमरा सबकेँ मोजर नहि
देत। मुस्लिम वोट बैंक केर उदाहरण दैत ओ मैथिल वोट केर परिकल्पना पर विचार
केन्द्रित केलनि। एहि लक्ष्य केर प्राप्ति तखनहि संभव होयत जखन हम सब
सशक्त एकजुटता सँ अपन नेता अपनहि बनायब। दुनियाक कोनो राजनैतिक शक्ति मैथिल
केँ पाछू नहि कय सकैत अछि जँ हमरा लोकनि एकसूत्री कार्यक्रम चलाबी, अपन
समाजक लोक मे कथमपि राजनैतिक लड़ाई मे धोखा नहि दय बस एक स्वर मे आवाज
लगाबी। काफी भावुकता सँ भरल विचार सब रखैत श्री झा इहो कहलैन जे कोना लोक
अपन मूल घर-द्वारि छोड़ि कतहु शहर मे अबैत अछि, कोन तरहें ओकरा पर ओहिठामक
स्थानीय समाजक लोक बिहारी कहिकय वा आन-आन तरहें दुत्कार-फटकार दैत छैक,
तथापि अपन माटि-पानि-भाषा-संस्कृतिक प्रसादे कोना एक मैथिल प्रवास पर सेहो
अपन जीवटतापूर्ण संघर्ष सँ अपना केँ स्थापित करैत अछि आ आब बेर आबि गेल छैक
जे प्रवासी मैथिल केँ अपन राजनैतिक अधिकार प्रति पूर्ण साकांछ रहैत
अधिकारसंपन्न बनय। आब कानपुर मे मैथिल केर एतेक अधिकार बनैत छैक जे कुल ७
विधायक मे सँ ३ विधायक मैथिल बनय, कानपुर नगरक मेयर मैथिल बनय, मैथिल
बाहुल्य क्षेत्रक वार्ड कमिश्नर मैथिलहि केँ चुनल जाय आ विभिन्न राजनीतिक
दलक मात्र मुखौटा वोटबैंक नहि बनि मैथिल ओहि दलक नीतिकार आ पदवीधारी
अधिकारी सेहो बनय। मुह ताकयवला समय सँ आब मैथिल ऊपर आबि चुकल अछि। सब तरहें
मैथिल मे ई सामर्थ्य छैक जाहिक आधार पर ओ राजनैतिक सामर्थ्य केँ हासिल कय
सकैत अछि। एहेन उर्जावान् आ सशक्त घोषणा सुनि उपस्थित जनमानस बेर-बेर तालीक
गुंज सँ स्वागत करैत देखायल। एहि उद्घोषणाक तुरन्त बाद बाल गायक निकेतन
द्वारा भगवतीक गीत गाबि दर्शक-श्रोताकेँ मंत्रमुग्ध कय देल गेल।
तदोपरान्त मैथिली महायात्राक उद्देश्य तथा कानपुर धरि अयबाक अनुभूति पर
प्रवीण नारायण चौधरी द्वारा सभाकेँ संबोधन कैल गेल। पूर्व वक्ताक भावुक
प्रस्तुति सँ अभिभूत प्रवीण सेहो हुनकहि समस्त बातकेँ बल दैत कानपुरवासी सँ
अपील कयलनि जे हनुमानी शक्ति जे बिसरायल अछि तेकरे पुनर्स्मृति मे अनबाक
लेल ईश्वरीय कृपासँ ई यात्रा आइ कानपुर आबि गेल अछि। कानपुर सहित भारत ओ
नेपालक विभिन्न शहर मे मैथिलक जे उपस्थिति अछि ताहिक बले आब मैथिल पुत्र
विधानसभा आ संसद भवन तक पहुँचय लागल छथि। मिथिलाक हालत बदतर अछि, ताहि दिशा
मे सोराज केर सिद्धान्त टा कारगर होयत। ताहि लेल सेहो आब प्रवासी मैथिल
केँ जिम्मेवारी वहन करय पड़तनि। ब्रजस्थ मैथिलक उदाहरण दैत ओ सभा सँ यैह
अपील कयलनि जे पहिचानक विशिष्टताक प्रथम आधार भाषा प्रति उदासीनता दुखद
अछि। मैथिली भाषा मे सृजनशील कार्य करबाक परंपराक निर्वाह कैल जाय। जहिना
मैथिली अन्तो-अन्त तक संविधान द्वारा सम्मानित भेल तहिना मिथिला सेहो
सम्मानित हेबाक चाही।
क्रमश: विषय तथा महायात्राक उद्देश्य पर
विभिन्न वक्ता द्वारा सारगर्वित संबोधन कैल गेल। परिचर्चा तखन फेर रंग
पकैड़ लेलक जखन दिल्ली सँ यात्रा मे आयल मिथिला राज्य निर्माण सेनाक
राष्ट्रीय उपाध्यक्ष अमर नाथ झा द्वारा मैथिली आ मिथिला लेल कैल जा रहल
युवा प्रयास पर प्रकाश देल गेल, संगहि इहो स्पष्ट कैल गेल जे एक रतिक इगो
कतेक घातक बनि सकैत अछि आ कोना कोनो सार्थक कार्यकेँ पटरी सँ उतारि सकैत
अछि। लोक देवी-देवता केँ पूजा डरे करैत अछि जे जँ पूजा नहि करब तऽ अनिष्ट
होयत। तहिना आइ राजनीतिकर्ता एहि डरक सिद्धान्त पर काज करैत अछि जे जँ कोनो
खास समुदाय वा भाषाभाषी वा क्षेत्रक लोक केर बात नहि मानब तऽ वोट कटि
जायत। मैथिल केँ ई आत्मसात करबाक चाही जे आपसी विखंडन सँ मैथिलक डर केकरो
नहि होइत छैक आ यैह कारण सँ आइ मैथिल केर अधिकार संविधान द्वारा सम्मान नहि
पाबि सकल अछि। अपन सुन्दर अनुभव केर वर्णन प्रस्तुत करैत ओ आह्वान कयलनि
जे हम सब दोसराक पैर पूजा कम करी, अपन भाषाभाषीक नेताकेँ आगू बढाबी आ
एकजुटता आर विषय मे हो नहि हो, राजनीतिक विषय मे सबहक स्वर एक रहबाक चाही।
एहि लेल दोसर किछु नहि, बस अपन इगोकेँ हम सब कम करी।
गवर्नमेन्ट
कालेजक प्राचार्य प्रो. पंकज चौधरी एहि आयोजन प्रति हर्षक अनुभूति प्रकट
करैत स्वयं बहुत दिन सँ एहि मौकाक प्रतीक्षा करबाक उद्गार व्यक्त केलनि।
मात्र पेपर मे पढि संतोष कय लैत छलहुँ, मुदा आइ प्रत्यक्ष मैथिल द्वारा
आयोजित मैथिली महायात्रा कार्यक्रम मे सहभागी बनि प्रवासी मैथिल रहितो
स्वयं मिथिले मे रहबाक अनुभव कय रहल छी। एहि तरहक कार्यक्रम निरंतरता मे
रहत तऽ स्वत: परिस्थिति निर्माण होइत रहतैक, आ हम सब फेर सँ अधिकारसंपन्न
बनबे टा करब। मिथिलांचल महासभाक उपाध्यक्ष देवेन्द्र झा अपन संबोधन मे
'संघे शक्ति कलियुगे' सिद्धान्त पर सबकेँ एकजुट बनबाक आह्वान केलनि। संगहि
प्रवासी मैथिल दुइ प्रकारक होइत अछि, एक मैथिलीभाषी आ एक गैर-मैथिलीभाषी,
एहि दुनु केँ जोड़बाक बात पर ध्यान देबाक आवश्यकता अछि, तखनहि संघ मजगुत
बनत। अन्तर्राष्ट्रीय मैथिली परिषदक महासचिव प्रेमकान्त झा सभा मे कने देरी
सँ पहुँचलाक कारणे केवल अपन मनक बात राखि मिथिला राज्यक आवश्यकता आ मैथिली
भाषाक प्रयोग पर जोर देलनि। समाधान लेल मैथिलीक अपन मिडिया आ मैथिली पढाई
लेल सिबिएसई कोर्स मे विषय रखबाक बात पर प्रकाश देलनि। ओ अपन आलोचनात्मक
अंदाज मे सभा मे बैसल जोरदार भाषण देनिहार लोक सब सँ सेहो ईमानदारी सँ
मैथिली केँ स्वीकारबाक माँग केलनि। दिनेश झा, राधा बल्लभ झा व कानपुर मैथिल
समाजक अनेको अगुआ लोकनिक सुन्दर उपस्थिति आ संबोधन सभाक विशेषता रहल।
तहिना मिथिला राज्य निर्माण सेनाक संस्थापक अध्यक्ष हेमन्त झा द्वारा सेहो
राजनीतिक लड़ाई कोन आधार पर लड़ल आ जितल जा सकैत अछि तेकर सुन्दर चित्रण
प्रस्तुत कैल गेल। आर कतहु मतभिन्नता हो, मुदा मिथिला राज्य लेल आ मैथिलक
राजनैतिक अधिकार लेल एकजुटताक आवश्यकता केँ मनन करी। सरस्वतीक धनी मैथिल
लक्ष्मी केँ प्रसन्न किऐक नहि कय पबैत छथि। विखंडित समाज द्वारा कहियो
अधिकारसंपन्नता प्राप्त नहि भेलैक अछि, तैँ एकजुटता पर सब कियो निरंतर
कार्य करी। मैथिली महायात्रा कार्यक्रम आइ जोड़बाक कार्य कय रहल अछि।
मिथिला राज्य निर्माण सेनाक कोषाध्यक्ष तथा नीतिकार संजीब सिन्हा द्वारा एक
सँ बढि कय एक प्रेरक उदाहरण दैत संघर्ष लंबा समय धरि करबाक बात पर जोर
देलनि। हुनक कहब छल जे बस एकटा ज्ञापन कतहु देला सँ ओ माँग पूरा होयत से
जरुरी नहि छैक, ओकर प्रक्रिया छैक आ ताहि मे हमरा सबकेँ बेर-बेर प्रयास
करहे टा पड़त। जन-आन्दोलन मे जन-जन केर सहयोगक आवश्यकता पर ओ जोर दैत
रहलाह। कौशल कुमार संबोधन करैत कहला जे आइ मैथिल पलायन जेहेन खतरनाक
वन-वे-स्ट्रीट मे यात्रा करबाक लेल बाध्य अछि। पलायन तखनहि रुकत जखन
प्रवासी संपन्न मैथिल एहेन रास्ताक निर्माण करैथ जाहि सँ पलायन रुकय।
विकासक परिस्थिति आइ बाहरे बसल सक्षम आ सामर्थ्यवान मैथिल द्वारा बनि सकैत
अछि।
कानपुर युवा मैथिल केर प्रतिनिधित्व करैत मनोज कुमार द्वारा
युवा-जागृति पर जोर देल गेल। ओ कहलनि जे हम सब योजनाबद्ध तरीका सँ अपन
पहिचान, भाषा, संस्कृति आ एकजुटताक लेल काज कय रहल छी। आब चुप नहि रहब,
अधिकार लेबे टा करब। तहिना दिल्ली सँ आयल 'नशा मुक्त मिथिला' केर संस्थापक
विक्की ठाकुर द्वारा संबोधन मे कहल गेल जे जँ दहेज मिथिला समाजक लेल साँप
छी तऽ नशा समाज लेल जहर छी। साँपक समाधान संभव छैक, मुदा ओकर बिख चढि गेलाक
बाद समाधान कठिन छैक। एहि अभियानक कार्य किनको निजी जीवन मे प्रवेश करबाक
कदापि नहि मुदा नशाक असर सँ समाजकेँ मुक्त करबाक एहि अभियान मे समाजक सबहक
सहभागिता जरुरी छैक। एहि लेल कानपुर समाज सँ सेहो सहयोग भेटत एहि अपेक्षा
केँ ओ प्रकट केलैन। मैथिली गीतकार विमल जी मिश्र सेहो दिल्ली सँ आबि एहि
यात्रा मे सहभागी बनलाह आ दहेज लेनिहारक पत्नी आ बिन लेनिहारक पत्नी कोन
तरहें अपन पति ओ परिवार संग व्यवहार करैत अछि तेकरा लयात्मक प्रस्तुति मे
रखलनि।
मिथिला मिरर केर संपादक ललित नारायण झा मैथिल समाज सँ
वर्तमान युग अनुरूप महिलाक सहभागिता बढेबाक बात पर जोर देलनि। उपस्थित
जनसमूह मे महिलाक सहभागिताक उदाहरण दैत ओ कानपुर समाजकेँ आइना देखबैत अपन
पत्नी सहित ओहि समस्त महिलाक उदाहरण देलनि जे आइ पढि-लिखि सब तरहक फैशन आ
मिशन मे आगाँ छथि। मैथिलानी कतहु सँ कमजोर नहि छथि आ ई बात मिथिलावासीक
परंपरावादी समाजकेँ आत्मचिन्तन करबाक चाही। तहिना ओ अपन मन्तव्य मे मैथिली
सिखेबाक दायित्व माता-पिता पर रहबाक बात कहलनि। भले धिया-पुता अंग्रेजी
माध्यम सँ किऐक नहि पढि रहल हो, ओकरा काउ माने गाय मैथिली मे होइत छैक सेहो
पता हेबाक चाही। पापा बापे केँ कहल जाइत छैक ई बात हम सब अपन बच्चा केँ
जरुर सिखा सकैत छी। माता-पिताक गुणे धिया-पुताक बाढि होइत छैक, संस्कार
जेहेन देबैक वैह आगाँ देखब। जे मैथिली नहि सिखबैत छथि ओ स्वयं २० वर्षक बाद
परिणाम भुगतय लेल तैयार रहैथ। एहि तरहें मिथिला मिरर द्वारा कैल जा रहल
मैथिली ओ मिथिला प्रति विभिन्न योगदान तथा एहि मे सबहक सहयोगक आवश्यकता पर
जोर दैत आगामी समय मे सेहो स्वयं प्रतिबद्ध रहैत सेवा करैत रहब ओ अपन भावना
व्यक्त केलनि।
अन्त मे अध्यक्षीय संबोधन करैत मिथिलांचल महासभाक
संस्थापक अध्यक्ष श्री आर एन मिश्र समस्त संबोधन-भाषण केँ ध्यान सँ सुनि आ
मनन करबाक उपरान्त एक्कहि बात पर जोर देलनि जे वर्तमान कानपुर मैथिल समाजक
हित सर्वोपरि अछि, जाहि लेल मिथिलांचल महासभाक स्थापना ओ केलनि। एहि मे सब
नि:स्वार्थ भावना सँ मात्र सेवा करैत अपन पहिचान आ आत्मसम्मानक रक्षा लेल
आगू बढि गेल छथि। कियो गैर-मैथिल नेता संग फोटो खिचाबय मे गर्वक अनुभूति
करैत छथि ताहि सँ बहुत नीक जे स्वयं मे स्थित ओहि विशिष्टताकेँ जगाउ जे
आन-आन लोक अहाँक संग फोटो खिचाबय मे गर्वक अनुभूति करैथ। अपन निज जीवनक एक
अविस्मरणी उदाहरण रखैत ओ स्मृति मे अनलाह जे कोना हुनक पिता कानपुर मे
पुरोहिताइ करेबा समय एक व्यवसायीक घर हुनकर सोझें अपमानित भेल छलाह, जेकरा
ओहि समय तँ ओ मजबूरी मे वर्दास्त कय लेने छलाह, मुदा बाद मे अपन
संकल्प-शक्ति सँ नौकरी नहि करबाक प्रण करैत व्यवसाय शुरु केनाय आ ओहि अपमान
केनिहार व्यवसायीक पुत्र केँ अपन फर्म मे बारह वर्ष नौकर बनाय रखबाक
विलक्षण आ अति-प्रेरणादायक जोशीला उद्धरण सभाक समक्ष प्रस्तुत केलनि। अपन
संस्थाक युवा आ उर्जावान् शक्ति अनिल झा तथा अध्यक्ष अमित झा केँ दायाँ आ
बायाँ हाथ कहैत ओ वचन देलनि जे बस काज करू आ एहि मे नकारात्मक शक्तिक कोनो
गिनती नहि कैल जायत। अनिल झा केर उर्जा केँ आ काज करबाक प्रतिबद्धताकेँ
आत्मसात करैत ओ एहि मुहिम मे आजन्म आगाँ रहबाक सेहो वचन देलनि। समाजक हर
वर्गक लोक केँ आगू आबि मिथिलांचल महासभाक उद्देश्यक संग डेग बढेबाक आह्वान
सेहो केलनि। कानपुर मैथिली, मिथिला आ मैथिल लेल सदैव तत्पर रहत आ कानपुरक
हरेक समाज संग सहकार्य करैत एहि ठामक विकासक संग मूल मिथिला लेल सदैव
अग्रगामी भूमिकाक निर्वाह करत।
आयोजक संस्था मिथिलांचल महासभाक
अध्यक्ष श्री अमित झा द्वारा आगन्तुक अतिथि तथा समस्त सहभागी सभासद
लोकनिकेँ हृदय सँ आभार प्रकट करैत धन्यवाद ज्ञापन केलनि। अपन संछिप्त
संबोधन मे कानपुरक आयोजन बहुत कम समय मे एतेक गंभीर होयबाक सत्यकेँ
साक्षात् दर्शन कय आह्लादित हेबाक बात कहलनि। तदोपरान्त सभाध्यक्षक आदेश सँ
महाकवि विद्यापतिक स्मृति करैत प्रवीण नारायण द्वारा 'उगना रे मोर कतय
गेलाह' आ 'कहल सुनल सब क्षेमा करियौ यौ बैद्यनाथ' गाबि संपूर्ण
दर्शक-श्रोताकेँ भाव-विभोर बनायल गेल।
मैथिली महायात्राक
कार्यक्रमक संग रक्तदान कैम्प मे लगभग ४० गोटा अपन रक्तदान केलनि। रोटरी
क्लब अफ कानपुर केर सेहो सक्रिय सदस्य तथा ऐगला सत्रक अपेक्षित अध्यक्ष
मिथिलांचल महासभाक अध्यक्ष अमित झा केर सृजनशील प्रयास सँ एहि महान मानवीय
कार्यकेँ निष्पादन कैल गेल। कार्यक्रम मे लगभग ५ बजे अत्यन्त गरिमामयि
उपस्थितिक संग डा. मुरली मनोहर जोशी द्वारा कार्यक्रम सराहना कैल गेल, ५
जनबरी हुनक जन्मदिनक उपलक्ष्य आयोजित कार्यक्रम मे सेहो मिथिलांचल महासभाक
उपस्थिति लेल आमंत्रणाक संग मैथिली भाषा जेना संविधान मे हुनक दल भारतीय
जनता पार्टी स्थापित केलक तहिना मिथिला राज्य केँ सेहो स्थापित करबे करत।
एहि लेल विशेष कार्यदल द्वारा समुचित गृहकार्य कैल जा रहल रहस्य सेहो प्रकट
कैल गेल। समस्त अभियानी केँ अपना संगे सोफा पर बैसाय फोटो सेशनक संग
बेर-बेर डा. जोशी द्वारा मैथिली-मिथिला प्रति शुभकामना संदेश देल गेल।
भविष्य मे सेहो मिथिलांचल महासभा एहेन गौरवपूर्ण कार्यक्रम करैत रहबाक
अपेक्षा रखैत सभा सँ विदाइ लेलनि।
आगन्तुक अतिथि लोकनि केँ जहिना
आरंभ मे पाग, बैज आ माला सँ सम्मान कैल गेलनि, तहिना अन्त मे 'मिथिलांचल
महासभा अंकित स्मृति चिह्न'क संग दोपटा दऽ के अनन्तकाल धरि आयोजित
मैथिली-महायात्रा-कानपुर केँ मोन राखबाक अनुपम संदेश देल गेल। कार्यक्रमक
अन्त एक भव्य सहभोज सँ भेल। समस्त श्रोता-दर्शक आ आगन्तुक अतिथि लोकनि एक
संगे मिथिलाक पारंपरिक शैली मे भोजक रसास्वादन करैत सभाक समापन कैल गेल।
प्रवीण नारायण चौधरी
कानपुर उत्तर प्रदेश


text:
इतिहास कें ल' बड़का-बड़का बात सुनैत जेहन लगैत हो मुदा कलकत्ता प्रवासी लोकनि इतिहास बनैत देखलनि. अवसर छल 'नवआयाम' दिस सं 'कनफुसकी' नाटकक मंचन केर. रबीन्द्र भारती विश्वविद्यालय जोड़ासांको ठाकुरबाड़ी सं लागल रथीन्द्र मंच प्रेक्षागृह मे महानगरक रंगप्रेमी लोकनि उमड़ि पड़ल छलाह. भाषा-संस्कृति लेल ठाढ़ भेल 'नवआयाम' केर ई पहिल प्रस्तुति ने मात्र रंगमंचीय जगतक धियान अपना दिस आकर्षित केलक अपितु एक्कहि चोट मे कतिपय समस्याक समाधान द' गेल.
टूटल मिथ, एक संग अनेक महिला कलाकारक आमद
मैथिली रंगमंच कें ल' ई मिथ रहल अछि जे एतय महिला कलाकार नै भेटि पबैत अछि. आंगुर पर गिनल जा सकबा योग्य मैथिलानी कलाकार मैथिली रंगमंच पर सक्रिय देखल जाइत रहल छथि. कलकत्ताक बात करी त' एक सं दूटा महिला पात्र भेने नाटक मे बंगाली महिला कलाकार कें उतारब मजबूरी बनल देखल जाइत छल. बीतल लगभग दू दशक सं रंगमंच ओ कला क्षेत्र मे काज क' रहल किरण झा कें ई बात खटकैत रहल छल.
जखन हुनका निर्देशन मे रूपेश त्योंथ लिखल नाटक 'कनफुसकी' केर तैयारी शुरू भेलै त' ई अद्भुत संयोग रहलै जे ओ ई नाटक सम्पूर्ण रूप सं मैथिलानी प्रतिभा द्वारा मंचित करबाक ने मात्र निर्णय लेलनि अपितु एकरा एकटा चैलेंज कें रूप मे देखैत ऐतिहासिक डेग बढ़ओलनि. उल्लेखनीय अछि जे पुरुष भूमिका जे कि नाटक मे बेसी छल से सब महिला कलाकार द्वारा सफलतापूर्वक खेलल गेल.
जखन हुनका निर्देशन मे रूपेश त्योंथ लिखल नाटक 'कनफुसकी' केर तैयारी शुरू भेलै त' ई अद्भुत संयोग रहलै जे ओ ई नाटक सम्पूर्ण रूप सं मैथिलानी प्रतिभा द्वारा मंचित करबाक ने मात्र निर्णय लेलनि अपितु एकरा एकटा चैलेंज कें रूप मे देखैत ऐतिहासिक डेग बढ़ओलनि. उल्लेखनीय अछि जे पुरुष भूमिका जे कि नाटक मे बेसी छल से सब महिला कलाकार द्वारा सफलतापूर्वक खेलल गेल.
रविदिन 21 अप्रील कें आयोजित कार्यक्रम मे 45 मिनट अवधिक कनफुसकी नाटक अप्रतिम मंचीय सफलता अर्जित केलक. प्रेक्षागृह मे बेर-बेर थोपड़ीक स्वर गुंजैत रहल त' ओतहि दर्शकक दुर्लभ सपोर्ट देखल गेल. नाटक समाप्तिक बादो लोक कलाकार लोकनिक उद्गार सुनबाक लेल सीट पर बनल रहलाह.
की अछि 'कनफुसकी' नाटकक विषय-वस्तु
'कनफुसकी नाटक लगभग 15 साल पहिने रूपेश त्योंथ लिखने छलाह जे एकठाम प्रकाशितो भेल छल. स्पष्ट अछि जे एहि नाटक कें मंच धरि अबैत लंबा समय लागल अछि. कलकत्ता मे एतेक रास नाट्य दल अछैत किए एना भेल, ताहि पर फराक विमर्श भ' सकैत अछि.
टेलीफोन बूथ 'कलकत्ता कनफुसकी केन्द्र' केर इर्द-गिर्द नाटक चलैत अछि, जतय विभिन्न पात्र अबैत-जाइत संवाद माध्यम सं ने मात्र व्यंग्य करैत छथि अपितु दर्शक कें मनोरंजन करैत कतिपय सामाजिक संदेश देइत छथि. व्यंग्य रूपेश केर फेवरिट विधा रहल अछि आ ई नाटक व्यंग्य करैत कतेको ठाम दर्शक कें ने मात्र कनेक्ट करैत अछि बल्कि हंसबाक संगहि सोचबा पर मजबूर करैत अछि.
रूपेश त्योंथ 'कनफुसकी' नाटक कें समक्ष आनब सं ल' मंचन धरिक संपूर्ण क्रेडिट डायरेक्टर किरण झा कें देइत छथि जे मूल नाटक मे आमूल परिवर्तन क' दर्शक कें एकटा नीक शो देखओलनि. लेखक अपना दिस सं मूल कथानक ओ संदेश कें सुरक्षित रखैत जोड़-तोड़ लेल डायरेक्टर कें स्वतंत्र छोड़ने छलाह. इहो एक कारण रहल जे नाटक एतेक सफलता अर्जित क' सकल.
जें कि ई 'कनफुसकी' नाटकक पहिल मंचन छल, किताब अबैत एहि मे जरूरी सुधार ओ विस्तार देल जा सकैत अछि. फीडबैक कें धियान मे रखैत मैथिली मंच कें एकटा नीक नाटक देबाक प्रयास एखन जारी अछि. जाहिर अछि जे युवा लेखक रंगमंचीय जगत मे समधानल डेग बढ़ेबा हेतु सजग छथि. रूपेश त्योंथ ग्रामीण रंगमंच पर विभिन्न तरहक बैकस्टेज काज करैत अभिनय धरि केने छथि. हिनक ओ अनुभव नाट्य लेखन कें बेस प्रैक्टिकल बनबैत अछि.
कनफुसकी नाटकक कलाकार ओ किरदार
पहिनहुं उल्लेख कएल गेल अछि जे नाटकक सब भूमिका मैथिलानी कलाकार द्वारा निमाहल गेल. मेकअप आ अभिनयक जुगलबंदी मे ई अकानब कठिन रहल जे पुरुष भूमिका मे महिला छथि! एहि सं स्पष्ट भेल अछि जे हमरा सभक बीच प्रतिभाक कोनो कमी नै अछि. इमानदारीपूर्वक प्रयास हो त' एक्सक्यूज़ सब फुइस-फटक्का साबित होएत. कम सं कम कलकत्ता रंगमंच पर महिला कलाकारक कमी केर ढोल अबस्से फूटल साबित भेल अछि.
कलाकार आ किरदार: सत्या झा (जीबछ), अनुराधा मिश्र (फुलकुम्मरि), मेनका ठाकुर (खबरी), जयलक्ष्मी झा (मोहना आ किसुन गुंडा), अनु दास (लाल काकी) ओ संगीता मिश्र (पंडीजी) अपन अभिनय सं दर्शक कें प्रभावित केलनि.
कनफुसकी केर ट्रैक गीत आशीष कुमार झा केर स्वर मे छल त' बैकग्राउंड सं भगवतीक गीत पूनम दास केर स्वर मे छल. रेडियो जॉकी (उपिन्दर उटपटांग) केर स्वर लेखक रूपेश त्योंथ केर छलनि. मंच ओ लाइट व्यवस्था रथीन्द्र मंच केर त' बैकग्राउंड स्कोर 'अशोक दा' केर छलनि.
सुशीला चौधरी कला प्रोत्साहन पुरस्कार
नाट्य क्रियाकलाप कें जियओने रखबा हेतु नव प्रतिभाक आगमन आ तकरा उचित प्रोत्साहनक जरूरति महसूस करैत बीतल वर्ष सं किरण झा अपन माएक नाओ पर वार्षिक पुरस्कार शुरू केने छथि. एहू साल नव प्रतिभा अनुष्का ठाकुर, आयुषी ठाकुर, सिमरन मिश्रा, स्मृति झा कें नृत्य आ आशीष कुमार झा कें गायन हेतु श्रीमती सुशीला चौधरी कला प्रोत्साहन पुरस्कार देल गेल. कलाकार लोकनि मंच पर अपन प्रस्तुति सेहो देलनि.
नाट्य क्रियाकलाप कें जियओने रखबा हेतु नव प्रतिभाक आगमन आ तकरा उचित प्रोत्साहनक जरूरति महसूस करैत बीतल वर्ष सं किरण झा अपन माएक नाओ पर वार्षिक पुरस्कार शुरू केने छथि. एहू साल नव प्रतिभा अनुष्का ठाकुर, आयुषी ठाकुर, सिमरन मिश्रा, स्मृति झा कें नृत्य आ आशीष कुमार झा कें गायन हेतु श्रीमती सुशीला चौधरी कला प्रोत्साहन पुरस्कार देल गेल. कलाकार लोकनि मंच पर अपन प्रस्तुति सेहो देलनि.
किरण झा मिथिमीडिया कें जनबैत छथि, नवांकुर कें मार्गदर्शन करबाक हेतु हम सदति तत्पर आ कटिबद्ध छी. जे कोनो प्रतिभा कें कला क्षेत्र मे आगू बढबाक हो से हमरा सं संपर्क मे रहि सकैत छथि. उचित मार्गदर्शनक संग हम सब नबका कें अवसर सेहो प्रदान करबाक लेल समर्पित छी. एहि अवसर पर नाटक मे भाग लेनिहार समस्त लोकनि कें 'नवआयाम प्रतिभा सम्मान' देल गेलनि.
कार्यक्रम 'सखी-बहिनपा' केर सौजन्य सं भेल छल जे कि महानगर मे जबरदस्त उपस्थिति दर्ज केलक. काठमांडू सं मुख्य अतिथिक रूप मे आएल आरती झा ओ सुनीता धनानिया कें अभिनंदन पत्र द' सम्मानित कएल गेलनि. एहि अवसर पर हिमाद्री मिश्र आ देवरती अपन गायन सं अमिट छाप छोड़लनि.
कार्यक्रमक ऑनलाइन पार्टनर योदादी छल त' ओतहि मिथिमीडिया द्वारा मीडिया सहयोग प्रदान कएल गेल छल. महानगरक कतिपय अखबार एहि कार्यक्रम कें प्रमुखता सं कवर केलक. संस्थाक कार्यकारी शीतलेन्द्र झा कहैत छथि, कनफुसकी आब जगजियार भेल अछि आ आशा करी जे भाषा-संस्कृति क्षेत्र मे नवआयाम निस्सन काज सब करैत रहत.
(मिथिमीडिया एंड्रॉएड ऐप हेतु एतय क्लिक करी. फेसबुक, ट्विटर आ यूट्यूब पर सेहो फ़ॉलो क' सकै छी.)
(मिथिमीडिया एंड्रॉएड ऐप हेतु एतय क्लिक करी. फेसबुक, ट्विटर आ यूट्यूब पर सेहो फ़ॉलो क' सकै छी.)
Tags: FEATURE कला-संस्कृति हालचाल


text:
सजग कविता संस्कृति केर तेसर अधिवेशन दिनांक 29-30 दिसंबर केँ अत्यंत सफलतापूर्वक संपन्न भेल. उद्घाटन दीप जरा केँ प्रो. भीमनाथ झा केलनि. ओकरा बाद अजित आजाद स्वागत भाषण केलनि आ फेर अरुणाभ सौरभ एही सजग कविता संस्कृति आंदोलन पर विस्तार सं चर्चा केलनि. फेर एही विविध गतिविधि सँ जुड़ल वैचारिक आधार पत्रक लोकार्पण भेल. फेर वैचारिक सत्र प्रारंभ भेल - 'समकाल मे प्रतिरोध आ साहित्य संस्कृति'. विषय प्रवर्तन केलनि डॉ कमलानंद झा 'विभूति'. प्रतिरोध केर समस्त आयाम केँ ओ सोझाँ रखलनि. अध्यक्षता प्रो. विद्यानन्द झा (कोलकाता) केलनि.
प्रो. भीमनाथ झा कहलनि जे मैथिली साहित्य मे प्रतिरोधक ज़मीन बड़ पुरान अछि. कवि रमेश विषय केँ आगू बढ़ेलनि. वैचारिक गहमागहमी सँ भरल रहल ई सत्र. संचालन करैत अरुणाभ सौरभ कहलनि जे संस्कृति आ साहित्य केर मूलधर्म थिक प्रतिरोध.
प्रो. भीमनाथ झा कहलनि जे मैथिली साहित्य मे प्रतिरोधक ज़मीन बड़ पुरान अछि. कवि रमेश विषय केँ आगू बढ़ेलनि. वैचारिक गहमागहमी सँ भरल रहल ई सत्र. संचालन करैत अरुणाभ सौरभ कहलनि जे संस्कृति आ साहित्य केर मूलधर्म थिक प्रतिरोध.
चाहक विराम केर उपरान्त दोसर सत्र 'समकाल मे सर्जना' केर अध्यक्षता उदयचंद्र झा विनोद केलनि. एही सत्र मोहन यादव, विभूति आनंद आ नारायण जी वक्ता छलाह. ई सत्र समकालीन मैथिली कविता आ युवा पीढ़ीक कविता पर अपन ध्यान झिकलक. विनोद जीक कहब छलनि जे मैथिली कविताक स्वर एखन बहुविध अछि. विभूति आनंद युवा कविक रचना सँ उदाहरण द' गप्प केँ सोझाँ राखलाह. मोहन यादव विषय केँ आर खोललनि. नारायण जी युवा पीढ़ीक कविता पर विस्तार सँ गप्प रखलनि. संचालन करैत अजित आजाद कहलनि जे एहन गहींर कविता केंद्रित चर्च मैथिली मे हम नहि सुनने रही.
साँझ मे 'आगि लग कविता' शुरू भेल. जाहि मे दू दर्जन महत्वपूर्ण रचनाकार अप्पन बेस्ट कविताक पाठ केलनि. दूटा बड़का धधरा जरा केँ ई सत्र शुरू भेल जकर अध्यक्षता विभूति आनंद केलनि. युवा कवि लोकनि केर दमदार उपस्थिति रहल- गुफरान जीलानी, अंशुमान सत्यकेतु, मलयनाथ मंडन, दीपनारायण विद्यार्थी, अरुणाभ, सतीश साजन, आनंद मोहन झा, दयाशंकर, ऋषि वशिष्ठ, सच्चिदानंद सच्चू, कंचन कर्ण, गोपाल झा अभिषेक केर संग संग नारायण जी, विद्यानन्द झा प्रभृति कवि अपन कविताक ताप सँ आगि केँ आर पजारलक. लगभग 400( चारि सए) श्रोता समूहक बीच ई सत्र भेल. संचालन- अजित आजाद आ पढ़ल गेल कविता पर टिप्पणी- डॉ कमलानंद झा विभूति देलनि. धन्यवाद ज्ञापन करैत डॉ दमन कुमार झा कहलनि जे मधुबनी मे एहन वृहत् आ गंभीर आयोजन हमरा सभक सोझाँ नहि भेल छल.
पहिल दिनका सभटा कार्यक्रम जानकी मैथिली पुस्तक केन्द्र गौशाला चौक पर भेल. कतेको श्रोता हॉल भरि गेलाक कारण ठाढ़ भ' कार्यक्रम मे उपस्थित छलाह.
'सजग कविता संस्कृति'क तेसर आ पहिल दिनक अंतिम सत्र- 'आगि लग कविता' मे अजित आजाद, ऋषि बशिष्ठ, आनंद मोहन झा, नारायणजी, विद्यानंद झा, सच्चिदानंद सच्चू, सतीश साजन, गोपीरमण, मोहन यादव, अरुणाभ सौरभ, अंशुमान सत्यकेतु, अमल झा, दयाशंकर मिथिलांचली, रामेश्वर निशांत, दीप नारायण विद्यार्थी, सुभाष स्नेही, गोपाल झा अभिशेष, अवधेश झा, विनय विश्वबंधु, रमेश, गुफरान जिलानी आदि लोकनि भाग लेलनि.
अध्यक्षता विभूति आनंद केलनि त' समीक्षकीय वक्तव्य कमलानंद विभूति ओ धन्यवाद ज्ञापन दमन कुमार झा केलनि. एकर संगहि मैथिली कविता आ साँस्कृतिक आन्दोलन कें समर्पित संगठन सेहो निर्मित भेल.
सजग कविता संस्कृति केर तेसर अधिवेशनक पाँचम सत्र 'सांस्कृतिक आदोलनक हस्तक्षेप'. एही मे नित्यानंद गोकुल, मनीष अरविन्द आ अरुणाभ सौरभ अपन अपन गप्प सँ सांस्कृतिक आंदोलन केर विविध हस्तक्षेप पर प्रकाश देलनि. अध्यक्षता श्याम दरिहरे केलनि आ संचालन अजित आज़ाद केलनि.
छठम सत्र - मैथिल मोसलमान: स्थिति सन्दर्भ आ दिशा मे वक्ता- मुख्तार आलम, गुफरान जीलानी, सच्चिदानंद सच्चू आ दमन कुमार झा अपन बात रखलनि. संचालन- अजित आज़ाद ओ अध्यक्षता-रमेश केलनि. मैथिल मोसलमान आ मिथिलाक मोसलमान पर एही सत्र मे गहींर चर्च भेल.
सातम सत्र-'मैथिली नाट्य लेखन परम्परा' विषयक छल जाहि मे एकल व्याख्यान - डॉ कमलमोहन चुन्नू केर छलनि. संचालन- ऋषि वशिष्ठ केलनि. एहि सत्र मे मैथिलीक नाटक लेखन पर समग्रता मे गप्प भेल.
आठम आ अंतिम सत्र ''मैथिली कविताक समकाल'' छल जाहि मे 10टा बेजोड़ कविक कविता पाठ भेल. अध्यक्षता: श्याम दरिहरे ओ संचालन-दिलीप कुमार झा केलनि. कविगण- अंशुमान सत्यकेतु, दीप नारायण विद्यार्थी, गुफरान जीलानी, प्रजापति ठाकुर, अजित आजाद, पंकज सत्यम, गोपाल झा 'अभिषेक', मैथिल प्रशांत, सतीश साजन कविता पढ़लनि ओ समापन यात्रीजीक कविता 'अंतिम प्रणाम' केँ चुन्नू भाइ द्वारा तेहन भावपूर्ण प्रस्तुति भेल जे सभ केँ कना देलक.
— अरुणाभ सौरभ
Tags: Maithili हालचाल हालचाल : एहिपार


text:
आजादीक उपरांत मिथिलाक विकास पर चर्च आ मंथन कम, भोकारि पारि कए कनबाक काज बसी भेल। एकर आर्थिक पक्ष पर बहुत कम लिखल गेल। एकर विकास लेल विजन की छल, ताहि पर शोध नहि भेल। मिथिलाक आर्थिक विकासक ढांचा की छल, एहि ठामक जमींदार आ राजाक आमदनी स्रोत की-की छल, केहन छल रोजगारक अवसर। किया नहि होइत छल तहिया मजबूरी वाला पलायन। बहुत रास एहन सवालक उत्तर एहि शोधपरक आलेख में औद्योगिक विकास अध्ययन संस्थान, नयी दिल्लीक सहायक प्राध्यापक डॉ अजीत झा दबाक कोशिश केलथि अछि। हुनकर एहि आलेख में सहायक लेखक छथि हैदराबाद विश्वविद्यालय क छात्र कुमार आशीष। आई मिथिला पिछडल अछि। चीनी आ जूट कारखानाक सब गप करैत अछि, मुदा मिथिलाक आर्थिक रीढ त लघु और मध्यम उद्योग छल, जे आइ पूर्णत: खत्म भ चुकल अछि। सबस आश्चर्य जे पैघ कारखानाक रोजगार आ विकास मे हिस्सेदारी बहुत कम छल मुदा विकासक नाम पर दहाड मारनिहार ओकर नाम टा जपैत छथि जखनकि मिथिला क पिछडापन लेल लघु आ मध्यम उद्योग क खत्म होएब मूख्य कारण रहल अछि। डॉ झाक एहि शोध परक आलेख कए तीरभुक्ति पत्रिका क अक्टूबर-दिसंबर अंक लेल मैथिली मे अनुवाद केलथि अछि पूर्णिया जिलाक सुखसेना गामक नमिता झा। इसमाद डॉ अजीत झाक इ रिपोर्ट साभार प्रस्तुत क रहल अछि।- संपादक
मिथिला: एक परिचय
मिथिला क्षेत्राक अस्तित्वक जानकारी पौराणिके काल सँ अछि। उत्तर मे हिमालय, दक्षिण मे गंगा नदी, पूरब मे महानंदा आ पश्चिम मे गंडक नदी सँ घेरल एहि भू-भागक विवरण प्राचीन शास्त्रा यथा सतपथ ब्राह्मण ;1000-600 ईसा पूर्वद्ध बृहद् विष्णुपुराण आदि मे सेहो भेटैत अछि। प्राचीन काल मे एकरा विदेह, तीरभुक्ति आदि अनेको नाम सँ जानल जाइत छल। बादक समय मे एकरा मिथिला केर नाम सँ जानल गेल जे एखन बहुप्रचलित नाम अछि।
मध्यकाल मे एकटा स्वतंत्रा राज्यक स्थापना 1097 ई. मे कर्णाट या सिमराव राजवंश केर राजा नान्यदेवक माध्यम सँ कयल गेल छल। सन् 1324 मे गयासुद्दीन तुगलक केर आक्रमणक परिणाम स्वरूप अंतिम कर्नाट राजा हरसिंह देव नेपाल जा के एकटा नव राजवंशक स्थापना कयलनि। एहि राजवंश मे ज्योतिश्वर नामक रचयिता सेहो भेलाह, जेकि ‘वर्णरत्नाकर’ नामक प्रचलित गद्य केर रचना कयलनि। कर्नाट राजवंशक बाद ओइनवार या सुगौना राजवंश मिथिला मे शासन व्यवस्था सम्हारलनि। एकर बाद बंगाल केर नसरत शाह साम्राज्य हासिल कयलनि। अकबर 1556-57 ई. मे अपन शासनकाल मे महामहोपाध्याय महेश ठाकुर वेफं मिथिलाक प्रशासक बनैलनि, जकर पफलस्वरूप मिथिला मे खांडवा राजवंशक नींव पड़ल। ई मिथिला केर अंतिम आ स्वतंत्रा भारत केर पूर्व तक विद्यमान राजवंश मे एक छल।
बाबू विद्यापति सिंह सन् 1955 मे प्रकाशित अपन किताब मिथिलाक उद्योग आओर व्यापार मे दर्शयलनि अछि, जे अहि क्षेत्राक कुल क्षेत्रापफल 25 हजार वर्गमील छल, आओर एकर कुल जनसंख्या लगभग 2 करोड़ छल। एकर अन्तर्गत तखनुका पूर्वी चम्पारण, मुजफ्रपफरपुर, दरभंगा, सहरसा, पूर्णिया, उत्तर मुंगेर, उत्तर भागलपुर, मोरंग, सप्तरी, महोत्तरी, सरलाही, रोतहट, बारा आओर परसा आदि जिला आबैत छल। एहि मे सँ कतेको जिला वर्तमान मे नेपाल मे अछि।
एहि सँ ई ज्ञात होइत अछि जे मिथिला क्षेत्राक सीमा आ एकर शासन व्यवस्था एक पैघ भू-भाग पर होइत छल। वर्तमान मे भारत मे मिथिला क्षेत्रा सँ बिहार राज्य केर उत्तर पूर्वी भाग वेफं जानल जाइत अछि। एकरा अंतर्गत वर्तमान पूर्वी चम्पारण,सीतामढ़ी, शिवहर, मुजफ्रपफरपुर, दरभंगा, मधुबनी, समस्तीपुर, बेगूसराय, खगडि़या, सहरसा, मधेपुरा, सुपौल, पूर्णिया, कटिहार, किशनगंज, अररिया, भागलपुर आओर बांका जिला आबैत अछि।
2011 केर जनगणनाक अनुसार ई क्षेत्रा बिहार राज्य केर करीब 47 प्रतिशत क्षेत्रापफल आओर 51 प्रतिशत जनसंख्या वेफं समाहित करैत अछि। एहि क्षेत्रा मे जनसंख्याक घनत्व 1202 व्यक्ति प्रति वर्ग किलोमीटर अछि, जखन कि बिहार राज्य आ भारतक लेल ई आंकड़ा क्रमशः 1102 व्यक्ति प्रति वर्ग किलोमीटर आ 381 व्यक्ति प्रति वर्ग किलोमीटर केर अछि। लिंगानुपात मे राष्ट्रीय औसत 940 महिला प्रति हजार पुरुषक अछि। एकर तुलना मे सिपर्फ किशनगंज जिला मे ई अनुपात 946 महिला प्रति हजार पुरुषक अछि, जे राष्ट्रीय औसतक समीप अछि। आन सभ जिला मे ई अनुपात राष्ट्रीय औसत सँ नीचा अछि। भागलपुर जिला मे लिंग अनुपातक स्तर 879 महिला प्रति हजार पुरुष अछि, जे मिथिला क्षेत्रा मे न्यूनतम अछि। दरभंगा जिला वेफ छोडि़ कए आन सभ जिला मे दशकीय जनसंख्या बृद्धि दर 2011 मे 25 प्रतिशत सँ बेसी छल। दरभंगा मे ई दर 19 प्रतिशत केर छल, जखन कि राष्ट्रीय औसत बृद्धि दर 17.6 प्रतिशत छल। 2011 केर जनगणनाक अनुसार, साक्षरताक दर औसत 74 प्रतिशत अछि। एकर तुलना मे मिथिला केर जिला मे साक्षरताक दर पूर्णिया मे निम्नतम 52.2 प्रतिशत सँ ल कर बेगूसराय मे अधिकतम 66.2 प्रतिशत रहल। महिला साक्षरता दरक स्थिति त, आओर असंतोषजनक अछि। सहरसा मे निम्नतम स्तर 42.7 प्रतिशत अछि, बेगूसराय मे उच्चतम स्तर 57.1 प्रतिशत अछि, जखन कि राष्ट्रीय औसत 65.5 प्रतिशत अछि।
देशक अन्य भाग मे जतय शहरीकरण केर तेजी सँ विस्तार भ’रहल अछि ओत्तहि बिहार आ खास कए मिथिलाक अन्तर्गत आब’ बला सभ जिला वर्तमान जनगणनाक अनुसारे ग्रामीण क्षेत्रा मे आबैत अछि। भागलपुर, बेगूसराय आ पूर्णिया मे शहरीकरण केर स्तर क्रमशः 19.8 प्रतिशत, 19.2 प्रतिशत आओर 10.4 प्रतिशत अछि। शेष सभ जिला मे शहरीकरण केर स्तर 10 प्रतिशत सँ नीचा अछि। शहरीकरण केर राष्ट्रीय औसत 31.2 प्रतिशत अछि। कुल रोजगार मे नियमित कामगारक प्रतिशत सेहो प्रतिकूल अछि। वर्ष 2011-12 मे पूर्वी चम्पारण मे ई आंकड़ा 10.8 प्रतिशत केर छल जे मिथिला के सभ जिला मे सब सँ बेसी छल। जखन कि मिथिलाक 10 जिला मे ई आँकड़ा 5 प्रतिशत सँ कम छल। एहि तरहें प्रति व्यक्ति सकल घरेलू उत्पादक मामला मे सेहो स्थिति बहुत निराशाजनक अछि। 14 जिला मे राष्ट्रीय औसत केर एको तिहाई सँ कम अछि, सिर्फ बेगूसराय आ भागलपुर जिला मे ई राष्ट्रीय औसत केर लगभग आध केर बराबर अछि।
औद्योगिक विकास प्राचीन परिदृश्य
मिथिलाक प्रमुख
रुग्ण उद्योग
- पटसन प्रसंस्करण
- कागज उत्पादन
- वस्त्र प्रसंस्करण
- बंद पड़ल 16टा चीनी मिल
- बरौनी खाद कारखाना
मिथिलाक आर्थिक व्यवस्था पुरान समय सँ कृषि पर आधरित रहल अछि। एहि क्षेत्राक भूमि गंगा, गंडक, बूढ़ी गंडक, बागमती, कमला आदि सँ सम्पोषित होइत रहल अछि, आओर प्रति वर्ष बाढि़क दौरान एकर सतह पर आनल गेल माटि केर नव परत सँ एहि क्षेत्राक प्राकृतिक उर्वरता बनल रहैत अछि। उद्योग-ध्ंध सेहो मुख्यतः कृषिये पर केन्द्रित छल, आ बेसी लोक ग्रामोद्योग सँ जुड़ल रहैल छल। लोक अपन दक्षता आओर जातिक आधर पर भिन्न-भिन्न प्रकारक गृह आ कुटीर उद्योग मे संलग्न छल। उत्पादक स्तर छोट छल आओर ई मुख्य रूप सँ स्थानीय बजारक मांग पर आधरित होइत छल। एहि उद्योग मे मुख्यतः धातुक बर्तन, प्राकृतिक रंग, सिंदूर, लकड़ीक सामान, पटसनक बोरा इत्यादि बनेबाक काज होइत छल।
एहेन संदर्भित अछि जे 19म शताब्दी मे मिथिला मे धतुक बर्तन बनेबाक कतेको गृह उद्योग छल, लेकिन बीसम सदी आबैत-आबैत एहि मे सँ कतेको उद्योगक ”ह्रास भ’ गेल। सिपर्फ पूर्णिया आओर कटिहार मे किछु गिनल-गूंथल कारीगर रहि गेल छल, जे धतुक बर्तनक निर्माण आओर एहि पर नक्काशी केर काज करैत छल। एहि तरहं 19म शताब्दी मे पूर्णिया मे पटसनक बोरा बनेबाक काज होइत छल। मुख्य रूप सँ कच, भीम, पालिया आओर राजवंशी जातिक महिला सभ पटसनक बोरा बनेबाक काज करैत छली। पटसनक बनल ई बोराक माँग स्थानीय बाजार सँ ल’ कए दूर-दराज आओर बाहरी बाजार मे सेहो छल। छोट व्यापारी एकरा कीनि कए किशनगंज आओर महानंदा केर पैघ बाजार मे एकरा बेचैत छल आओर ओतय सँ दूरक बाजार मे ल’ जा कए बेचै जाइत छल। कागज बनेबाक काज मुस्लिम संप्रदाय केर लोक करैत छल जकरा ‘कगजिया’ केर नाम सँ बजाओल जाइत छल।
एक तरह सँ एतय इहो स्पष्ट होइत अछि जे पूर्णिया आओर एकर अगल-बगल केर क्षेत्रा मे गृह, सूक्ष्म आओर कुटीर उद्योग सँ संबंध्ति अनेक वस्तुक निर्माण होइल छल, आओर एकर व्यापार सुदूरवर्ती बाजार तक कयल जाइत छल। अन्य विवरण सँ सेहो एहेन प्रतीत होइत अछि जे मध्यकाल मे पूर्णिया मिथिला क्षेत्राक अन्दर औद्योगिक विकासक एक प्रमुख केन्द्र होइत छल। मिथिला मे कतेको एहेन क्षेत्रा छल जतय लघु उद्योगक श्रेणी मे एतय वस्त्रा बनेबाक काज वृहद स्तर पर होइत छल।
स्त्री लोकनिक भूमिका एहि मे प्रमुख छल जे सूत कातब सँ ल’कए वस्त्र बुनबाक काज करैत छली। पूर्णिया जिला रेशम वस्त्रक निर्माण केर प्रमुख केन्द्र छल। प्रफांसिस बुकानन अपन गणना सँ देखौने अछि जे सन् 1809-10 मे पूर्णिया मे 59,300 रुपैयाक कच्चा रेशम तैयार कएल गेल छल, आओर एकरा बनेबा मे 200 करघा केर उपयोग कएल गेल छल, जकरा 125 सँ बेसी परिवार संचालित करैत छल। एहि तरहे मल-मल वस्त्राक निर्माण मे मधुबनी एक प्रमुख केन्द्र छल। मधुबनी केर गौरा, कपसिया आओर पंडौल आदि गाम मे खास तरहक मल-मल तैयार कएल जाइत छल, जकरा कोकटी चाहे अच्छे मल-मल केर नाम सँ जानल जाइत छल। बाबू विद्यापति सिंह केर किताब मे ई वर्णित अछि जे ईस्ट इंडिया कंपनी मल-मलक कपड़ा केर सुन्दरता सँ प्रभावित भ’ कए एकरा बढ़ावा देबाक लेल कार्यरत लोक सभ वेफं अग्रिम मौद्रिकण केर सहयोगक प्रावधान कयने छल।
एकर व्यापार कलकत्ता, मुर्शिदाबाद आदि इलाका मे होइत छल। आँकड़ाक अनुसार वर्ष 1909-10 मे एहि इलाका मे 50,600 रुपैयाक मूल्यक मल-मल तैयार कएल गेल छल।
कुल मिला कए मिथिला मे वस्त्र बुनाई, लकड़ी आओर धतुक वस्त्र केर विनिर्माण इत्यादि प्रमुख उद्योग मे आबैत छल। 20म सदी मे एहि क्षेत्रा मे चर्म उद्योग, तेल निकालब, बीड़ी, साबुन, लहठी-चूड़ी, शिप बटन बनेबाक गृह-कुटीर उद्योग विभिन्न भाग मे आयल। समय केर संग एहि उद्योग मे तकनीकी विकास आओर आधुनिकीकरण प्रभावी ढंग सँ नहि भ’सकल आओर पूंजीक कमी बराबर बनल रहल। ई पारंपरिक उद्योग औद्योगिक क्रांति केर अयबाक बाद मशीन सँ बनल सामान वेफं प्रतिस्पर्धा नहि द’पौलक जाहि सँ एहि उद्योग केर सतत् ”ह्रास होइत चलि गेल।
बृहत् उद्योग मे चीनी, शोरा आओर नीलक उत्पादन केर कतेको फैक्ट्री लगाओल जेबाक प्रमाण 18म सदी केर उत्तराद्ध आओर 19म सदी केर पूर्वाद्ध मे बेसी भेटैत अछि। किछु इलाका मे जूट आओर तम्बाकू केर फैक्ट्री सेहो लगाओल गेल छल। पूर्णिया आओर सहरसा जिला मे सस्ता दर पर मजदूर उपलब्ध् हेबाक कारणे पटुआ केर नीक खेती होइत छल। विद्यापति सिंह एहि क्षेत्रा मे किछु पैघ जूटक कारखाना केर वर्णन कयने छथि, जाहि मे कटिहार जूट मिल्स लिमिटेड आओर मोतीलाल चमडि़या जूट मिल्स आओर रामेश्वर जूट मिल्स लिमिटेड समस्तीपुर मे वृहद स्तर पर जूट निर्माणक जिक्र अछि।एहि तरहें दरभंगा, चम्पारण, दलसिंह सराय, बेगूसराय, पूर्णिया आदि मे नीलक खेती वृहद स्तर पर होइत छल आओर नील वेफं राखबाक लेल कतेको कोठी बनाओल गेल छल। ब्रिटिश शासन काल मे नीलक खेती केर रकबा बढि़कए लगभग 1 लाख एकड़ जमीन पर भ’गेल छल।1850 ई. मे सिपर्फ दरभंगा आओर मुजफ्रपफरपुर मे नीलक 68 फैक्ट्री छल जकर संख्या अन्य क्षेत्र कए मिलाकर 1874 ई. मे 126 भ’ गेल छल। एहि फैक्ट्री सभसँ तैयार नील कलकत्ता आनल जाइत छल, जतयसँ समुद्री मार्गक माध्यमसँ एकरा यूरोप आओर अन्य देश मे भेजल जाइत छल। उनीसम सदी तक मिथिला मे लगभग 3 लाख एकड़ जमीन पर नीलक खेती होइत छल आओर ई कुल आमदनी केर एक प्रमुख स्रोत छल। मुदा कृत्रिम रंगक प्रचलन केर संग नीलक उत्पादन मे कमी आयल आओर 20म सदी केर प्रारंभिक दशक मे एकर उत्पादन लगभग समाप्त भ’ गेल। उपयुक्त माटि आओर जलवायुक कारणे मिथिला केर चम्पारण, मुजफ्रफरपुर, दरभंगा, समस्तीपुर आदि क्षेत्र मे कुसियारक नीक खेती कएल जाइछ आओर एहि क्षेत्र मे चीनी केर कतेको मिल सेहो खोलल गेल, मुदा नीलक उत्पादन मे बेसी लाभ भेटबाक कारणे 19म सदी केर उत्तराद्ध मे कुसियारक उत्पादन मे कमी आयल, जाहि सँ चीनीक उत्पादन मे सेहो कमी भ’गेल।
बहुतो चीनी मिल बंद भ’गेल आओर ओकर स्थान नीलक कोठी ल’ लेलक। पफेर इंडिया डेवलपमेंट कंपनी 20म सदी केर प्रारंभिक वर्ष मे टू टा चीनी मिल वेफं चालू कयलक आओर गन्ना उत्पादनक लेल लोक सभव कए प्रोत्साहित केलक। 1948-49 मे मिथिला क्षेत्रा मे कुल 15 गोट चीनी मिल छल। एहि मे रैयाम सुगर कंपनी, न्यू इंडिया सुगर मिल्स लिमिटेड, हसनपुर, दरभंगा सुगर कंपनी लोहट आओर सरकारी मोतीपुर सुगर फैक्ट्री, मुजफ्रपरपुर, न्यू स्वदेशी सुगर मिल्स, नरकटियागंज, श्री हनुमान सुगर मिल्स, मोतीहारी आदि प्रमुख छल। क्रमशः एहि चीनी मिल मे 11.55 प्रतिशत, 10.28 प्रतिशत, 21.50 प्रतिशत, 11.12 प्रतिशत, 11.04 प्रतिशत, 10.77 प्रतिशत चीनीक उत्पादन वर्ष 1948-49 मे भेल छल। एहि मिल सभ मे ओहि समय मे लगभग दूइ करोड़क पूंजी केर निवेश भेल छल, आओर लगभग 20 हजार कर्मचारी एहि मिल सुभ मे काज करैत छल। मिथिला केर किसान सभवेफं तखनुका समय मे कुसियारक बिक्री सँ लगभग 3.75 करोड़क राजस्व केर प्राप्ति भेल छल। विद्यापति सिंह केर अनुसार चीनी उद्योगक विकास केर नीक क्षमताक अछैतो सरकारक माध्यम सँ एहि पर बहुत ध्यान नहि देल गेल। जतय चीनी मिल के औसतन साल मे 120 दिन चलाओल जेबाक चाही, गन्ना आपूर्ति केर कमीक कारणे साल मे 63 दिन सँ बेसी नहि चलि पाबि रहल छल। सन् 1950 केर बाद एहि क्षेत्रा मे कुसियारक फसल आओर कतेको चीनी मिल आगू चलिकए बन्द भ’गेल।
औद्योगिक विकास: वर्तमान परिदृश्य
वर्तमान मे सेहो मिथिलाक अर्थव्यवस्था कृषि पर आधरित अछि, जतय दू तिहाई सँ बेसी लोक केर निर्वहन खेतिये टा पर निर्भर अछि। मुदा देशक अन्य भाग केर तुलना मे एतय केर ग्राम कुटीर आओर लघु उद्योगक स्थिति दयनीय भ’गेल अछि। जतय उत्तर प्रदेश सन निकटतम राज्य केर कतेको जिला मे आइयो कुटीर आओर लघु उद्योग चलि रहल अछि, ओतय सरकारी प्रोत्साहन, वित्तीय सहायता, विपणन आओर प्रशिक्षणक अभाव मे पूरा बिहार सहित मिथिला क्षेत्रा मे स्थित एहि छोट-छोट उद्योग सभक ”ह्रास लगातार होइत जा रहल अछि। बृहत् उद्योगक स्थिति सेहो विलुप्त प्राय भ’गेल अछि, आओर कतेको उद्योग मृतप्राय अवस्था मे पड़ल अछि।
बिहार सरकार केर गन्ना विभागक अनुसारे पूरा बिहार राज्य मे कुल 27 चीनी मिल मे सिपर्फ एकारहे टा मिल मे चीनीक उत्पादन भ’ रहल अछि। मिथिला क्षेत्रक अन्तर्गत सिर्फ नरकटियागंज आओर हसनपुरे मे चीनी मिल चलि रहल अछि, आओर ओहू मे चीनीक उत्पादन अपन क्षमता सँ बहुते कम होइत अछि। पिछला दशक मे एहि चीनी मिल केर बन्द हेबाक कतेको प्रमुख कारण रहल अछि, जाहि मे अन्य राज्य केर तुलना मे उत्पादकता केर स्तर मे बहुत अन्तर, सरकारी भेदभाव, दोसर राज्य मे गन्ना केर वृहद स्तर पर उत्पादन आओर आयातित चीनीक अधिकता के शामिल कएल जा सकैत अछि।
एहि तरहें बरौनी मे स्थित खाद केर कारखाना लगातार सरकारी आश्वासनक बावजूद मृतप्राय अवस्था मे अछि। जेना कि ज्ञात अछि जे सन् 1961 मे भारत सरकार द्वारा बरौनी खाद कारखाना लगाओल गेल छल। सन् 1978 मे एहि कारखाना केर स्वामित्व हिन्दुस्तान फर्टिलाइजर कार्पोरेशन लिमिटेड वेफं द’देल गेल। वर्ष 1999 सँ एहि कारखाना मे खाद आओर रसायनक उत्पादन बंद पड़ल अछि। एहेन उम्मीद कएल जा रहल अछि जे एहि वर्षक अंत तक पफेर सँ एहि कारखाना मे खाद आओर रसायनक उत्पादन शुरू भ’सकैत अछि। कटिहार आओर पूर्णिया आदि जिला मे स्थित जूटक मिल बहुत पहिनहि बंद भ’ चुकल अछि आओर एकर व्यापार कठिन संकट केर दौर सँ गुजरि रहल अछि। दोसर कतेको राज्य मे सेहो जूटक कतेको मिल हालक वर्ष मे बंद भेल अछि, आओर कर नीति सँ एहि पर खराब प्रभाव पड़ल अछि। पूर्णिया जिला मे स्थित गुलाब बाग मंडी जूटक व्यापार केर पैघ केन्द्र होइत छल, लेकिन आइ ई बाजार जूटक व्यापार मे सुन्न पडि़ गेल अछि। ओना हाल मे भारत सरकार केर वस्त्र मंत्रालय जूट पैकेजिंग मैटेरियल एक्ट 1987 केर तहत पफेर सँ एहि बात पर जोर देलक अछि, जे 90 प्रतिशत खाद्य सामग्री आओर 20 प्रतिशत चीनी वेफं जूट सँ बनल झोरा मे संकलित कएल जायत।
कुल मिला कए एक दिस जतय श्रम शक्ति केर संख्या मे लगातार वृद्धि होइत जा रहल अछि, रोजगार उत्पादन करय बला ई श्रम केन्द्रित उद्योग अपन नीक भाग्यक बाट देखि रहल अछि। पैघ संख्या मे लोको सभ कए दोसर प्रदेश मे रोजगारक लेल पलायन करय पड़ैत अछि। मिथिला केर जे क्षेत्रा एक समय मे ग्रामोद्योग सँ ल’ कए बृहत् उद्योग मे बहुत स्वाबलंबी होइत छल आइ ओही क्षेत्रा सँ श्रम शक्ति केर सबसँ बेसी पलायन भ’ रहल अछि। जतय तक मिथिला मे वर्तमान आओर उद्योगक संख्या केर प्रश्न अछि, एकर विस्तृत जानकारी राज्य आओर केन्द्र सरकारक द्वारा उपलब्ध् कराओल गेल विभिन्न स्रोत सँ लगाओल जा सकैत अछि।
बिहार सांख्यिकी पुस्तिका, 2016 मे औद्योगिक अधिनियम, 1948 केर अन्तर्गत पंजीकृत कारखाना केर आँकड़ा प्रकाशित कएल गेल अछि। एकर अनुसारें वर्ष 2015-16 मे बिजली केर प्रयोग करय बला 10 या बेसी कामगार बला एहेन उद्योगक श्रेणी मे पूरा बिहार मे 37 लोक उद्योग अछि आओर 2 उद्योग भागलपुर जिला मे स्थित अछि। मिथिला क्षेत्रा केर एहि जिला मे स्थित एहि उद्योग मे कुल कामगारक संख्या 9302 अछि। एहि श्रेणी केर निजी उद्योगक संख्या पूरा मिथिला मे 696 अछि, आओर एहि मे काज कनिहार लोक केर संख्या 34483 अछि। एहन उद्योग मुख्यरूप सँ मुजफ्रफरपुर, बेगूसराय, कटिहार, भागलपुर, पूर्णिया आओर समस्तीपुर जिला मे स्थित अछि। विद्युत के बिना संचालित 20 या ओहि सँ बेसी श्रमिक बला उद्योगक श्रेणी मे मिथिला क्षेत्र मे 347 उद्योग आबैत अछि आओर एहि मे काज करय बला कारीगरक कुल संख्या 29904 अछि। औद्योगिक अधिनियम, 1948 केर भाग 85 मे एहेन उद्योग सभ कए पंजीकृत कएल जाइत अछि, जाहि मे बिजली केर बिना 10 सँ बेसी लोक काज करैत हुअए या जाहि मे बिजली केर संग कम लोक काज करैत हुआए। एहि श्रेणी मे मिथिला क्षेत्रा मे 2541 उद्योग बेगूसराय, भागलपुर, मुजफ्रफरपुर, समस्तीपुर जिला मे स्थित अछि।
चुनौती आओर संभावना :
–
मिथिला मे लघु उद्योगक
संभावना केर प्रमुख क्षेत्र
—
- खाद्य प्रसंस्करण
- बटन उद्योग
- लहठी-चूड़ी उद्योग
- स्वर्णाभूषण निर्माण
- हस्तकला आधरित उद्योग
- काष्ठशिल्प उद्योग
- हथकरघा उद्योग
- खाद्य तेल प्रसंस्करण
बिहार आर्थिक सर्वेक्षणक अनुसार 2017-18 केर अनुसार मिथिला क्षेत्रक सभ 18 जिला बाढि़ प्रभावित क्षेत्रा मे आबैत अछि। वर्ष 2007 सँ 2017 केर बीच सिर्फ 2010 आओर 2015 वेफं छोडि़ कए पिछला 8 वर्ष मे बाढि़ सँ भीषण क्षति भेल अछि। वर्ष 2017 केर बाढि़क आँकड़ाक अनुसार गत वर्ष मे मिथिला मे 1.6 करोड़ लोक प्रभावित भेल, 6.6 लाख हेक्टेयर मे लागल पफसल केर क्षति भेल आओर 437 लोकक जान चलि गेल।
एहेन स्थिति मे मिथिला मे उद्योगक विकास केर लेल बहुआयामी प्रयासक जरूरत अछि। पारिस्थितिकी तंत्राक समझ केर संग सम्यक कदम सँ एहि क्षेत्राक विकास पर समुचित बल देबाक आवश्यकता अछि। पिछला एक-दू दशक मे भौतिक संरचना आवागमनक सुविध, बिजलीक उपलब्ध्ता, बैंकिंग सुविध केर प्रसार पर सरकार ते कदम उठौने अछि, एकरा सक्षम रूप सँ कार्यरत राखबाक जरूरत अछि। शिक्षा व्यवस्था आओर स्वास्थ्यक क्षेत्रा मे सेहो सरकारी उपाय कएल जा रहल अछि, लेकिन एकरा आउरो त्वरित आओर परिणामजनक बनाओल जेबाक आवश्यकता अछि।
मिथिला सघन जनसंख्या घनत्व बला क्षेत्रा अछि। अतः एहि क्षेत्रा मे एहेन उद्योग वेफं प्रोत्साहन देबाक जरूरत अछि, जाहि मे अधिकाधिक लोक वेफं सक्षम रोजगार भेटि सकय मिथिला क्षेत्रा मे कृषि उत्पाद केर प्रसंस्करण बड्ड कम भ’ पाबैत अछि। जखन कि अनाज आओर फल केर प्रसंस्करण सँ बड्ड नीक मूल्य संवधर््नक संभावना अछि। एतय भारत केर कुल उत्पादनक 80 प्रतिशत मखाना केर उत्पादन कएल जाइत अछि। मखाना प्रोटीन, कार्बोहाइड्रेट आओर आवश्यक लवण केर नीक स्रोत रहल अछि, आओर एकरा सँ कम समय मे विभिन्न प्रकार खाद्य सामग्री तैयार कएल जा सकैत अछि। संगहि ई एक श्रम-सघन पफसल अछि आओर एहि सँ जुड़ल किसानक आमदनी केर यैह प्रमुख स्रोत अछि मुदा एकर प्रसंस्करणक सुविध नहिं केर बराबर अछि। संगहि मखाना केर उत्पादन मे अधिकांशतः जैविक विध् िकेर प्रयोग होइत छैक। नीक कृषि शोध् केर माध्यम सँ एकर उत्पादन वेफं पूरा तरहें जैविक बनाओल जा सकैत अछि आओर अंतरराष्ट्रीय बाजार मे एकर नीक मूल्य भेटि सकैत अछि।
एहि तरहें मिथिला क्षेत्राक पैघ भू-भाग मे उत्कृष्ट गुणवत्ता बला आम, लीची, अमरूद, केला आदि मौसमी आओर गुणवत्ता बला फलक खेती पैघ मात्रा मे होइत अछि, आओर आगाँ सेहो एकर प्रचुर संभावना अछि। बिहार आर्थिक समीक्षा 2016-17 केर अनुसारे पूरा बिहार राज्य मे उत्पादन हेामय बला आम केर 30-40 प्रतिशत हिस्सा मिथिला केर पूर्वी चम्पारण, मुजफ्रफरपुर, दरभंगा, भागलपुर आदि जिला में होइत छैक। एहि प्रकारें कुल लीची केर उत्पादन मे 45 प्रतिशत मिथिला केर क्षेत्रा मे होइत छैक। केला केर सेहो 30 प्रतिशत सँ बेसी उत्पादन मिथिला केर भागलपुर, दरभंगा, मुजफ्रफरपुर आदि जिला मे होइत अछि। मुजफ्रफरपुर मे होइ बला शाही लीची आओर भागलपुर केर जर्दालु आमक विश्व बाजार मे प्रसिद्ध छैक। एकर नीक भंडारण आओर उन्नत प्रणाली केर विकासक जरूरत अछि, जाहि सँ एकरा बेसी समय तक राखल जा सकय। एहि सँ बाजार मे एकर समुचित विपणन केर स्थिति बनत। संगहि पफलक प्रसंस्करण सँ एकरा सँ बनाओल जाय बला उत्पाद केर विनिर्माण वेफं बढ़ावा देबाक जरूरत अछि जे एकर मूल्य संवर्धन मे सहायक होयत।
केरा केर थम्ह तना सँ नीक गुणवत्ता केर रेशा प्राप्त कएल जाइत अछि, जकरा बड्ड कम लागत मे आओर कम समय मे प्रसंस्कृत क’ कए वस्त्र आओर वस्तु कए बनेबा मे प्रयोग कएल जा सकैत अछि। वर्तमान मे केराक थम्ह केर एहि प्रकारक प्रयोग सीमित अछि आओर एहि रेशा केर जयपुर, आ अन्य शहर मे भेजि देल जाइत अछि। उपयुक्त तकनीकी प्रशिक्षण आओर अन्य संबंध्ति सुविध केर उपलब्ध्ता सँ पूर्णिया, भागलपुर, खगडि़या, मुजफ्रफरपुर आदि जिला मे केरा आओर एकर तना सँ तैयार होम’बला वस्तुक कतेको लघु आओर मध्यम आकार के उद्यम एतय स्थापित कएल जा सकैत अछि। एहि तरहें भागलपुर आओर चम्पारण क्षेत्र मे नीक गुणवत्ता बला अलग-अलग किस्म केर सुगंध्ति धनक पैदावार होइत अछि। उचित विपणन सँ एहि सँ बनल चाउर, चूड़ा व अन्य खाद्य पदार्थ सँ नीक आमदनी होम’केर संभावना अछि। भागलपुर केर रेशम उद्योग कए फेर सँ सही प्रोत्साहन देबाक आवश्यकता अछि। एहि सँ बनल वस्त्र आओर कलाकृति केर प्रभावी विपणन नहि भ’ पाओल अछि। जखन कि देश-विदेश केर बाजार मे एकरा सँ बनल कपड़ा केर नीक मांग भ’सकैत अछि।
पूर्वी चम्पारण केर मेहसी मे नदी केर सीप सँ बनल बटन केर सैकड़ो सूक्ष्म उद्योग अछि। एहि उद्योग मे मशीनीकरण केर स्तर बहु निम्न अछि आओर पूरा प्रक्रिया स्थानीय कारीगरक माध्यम सँ ही विकसित कएल जाइत अछि। स्थानीय लोक केर बहुत पैघ भाग एहि काज मे दक्षता पूर्वक लागल छैक। एहि प्रकारक बटन उत्पादन केर एहि देश मे महत्वपूर्ण क्षेत्र छैक। पैघ शहर मे व्यापारी एकर नीक पैकेजिंग क’ कए अंतरराष्ट्रीय स्तर पर कतेको गुणा लाभ कमाबैत अछि। सरकारी प्रयास सँ एहि क्षेत्र मे समुचित हस्तक्षेप केर आवश्यकता अछि। दरभंगा केर लहेरिया सराय, मुजफ्रफरपुर केर रामपुर बखरी, इस्लामपुर क्षेत्रा मे हजारो परिवार लहठी आओर चूड़ी केर गृह उद्योग मे लागल अछि। सही पैकेजिंग तकनीकी प्रशिक्षण आओर नीक विपणन सँ एहि कलात्मक उत्पाद सँ सेहो लोकक आर्थिक स्थिति मे सुधर आबि सकैत छैक। मुजफ्रफरपुर, चम्पारण आदि जिला मे बहुत उत्कृष्ट गुणवत्ता बला चमड़ा केर उपलब्ध्ता छैक आओर बहुतो कारीगर पारंपरिक तौर पर जूता-चप्पल बनेबाक काज करैत अछि। लेकिन एकर स्थिति सेहो दयनीय अछि। समस्तीपुर केर रोसड़ा मे सोना-चांदीक आभूषण केर हजारो दक्ष कारीगर पारंपरिक उद्योग मे कार्यरत अछि मुदा आभूषण उद्योग मे नवाचार आ तकनीकी विकास सँ ई हर तरहें अनभिज्ञ अछि।
एहि तरहें मिथिला केर कतेको जिला मे लकड़ी, बांस, स्टील पफर्नीचर सँ संबंधित उद्योगक विकास केर भरपूर संभावना अछि। मिथिला क्षेत्रा मे हस्तकला केर विध जेना मिथिला पेंटिंग, मजूषा पेंटिंग आदि केर अपार संभावना अछि। एहि कला केर प्रयोग कतेको सदी सँ स्थानीय स्तर पर होइत रहल अछि, जकरा बारे मे दोसर प्रदेश मे जानकारी पिछला एक सदी सँ कम समय मे भेल अछि आओर एहि कला केर प्रसिद्ध विश्व पटल पर भेल अछि। परन्तु, एकर संवधर््नक दिशा मे बहुत किछु करबाक आवश्यकता अछि।
उपर्युक्त औद्योगिक संभावना सँ अपेक्षित आर्थिक प्रगति प्राप्त करबाक लेल पारिस्थितिकी तंत्रा के कमजोर आओर छूटल आयाम कए सुदृढ़ करबाक आवश्यकताक अछि। औद्योगिक विकास केर संभावना बला उपर्युक्त सभ क्षेत्रा एहेन अछि जकरा सक्षम बना कए मिथिला केर अन्य क्षेत्र मे सेहो विस्तृत कएल जा सकैत अछि। एहि क्रिया-कलाप मे लागल लोक मे पारंपरिक ज्ञान प्रचुरता सँ भरल अछि, लेकिन आधुनिक बाजारक लेल आवश्यक तकनीकी समझ, प्रस्तुति, विपणनक पक्ष केर एतय घोर अभाव अछि।
शैक्षणिक उन्नयनक अभाव सँ सरकारी योजना केर लाभ ई नहि ल’पाबैत अछि। पूंजी केर अभाव मे एहि उद्योगक स्वरूप किछु छोट रहि जाइत अछि। बिहार राज्य बैंकर्स समिति केर माध्यम सँ जारी कएल आंकड़ाक अनुसार वित्तीय वर्ष 2017-18 केर अंत मे ऋण उपलब्ध्ता वेफर अनुपात पूर्णिया मे सर्वाधिक 65.2 प्रतिशत केर रहल अछि, जखन कि अन्य पांच जिला मे ई अनुपात 50 प्रतिशत से 60 प्रतिशत केर छल। जरूरत अछि जे एहि क्षेत्रा केर उद्यमी सभ आओर स्थापित उद्योग वेफं बैंकक माध्यम सँ पर्याप्त वित्तीय ऋण उपलब्ध् भ’सकय। संवैधनिक व्यवस्था केर आधार पर उद्योग राज्यक विषय होइत अछि आओर राज्य सरकार अनुकूल नीति केर क्रियान्वयन सँ औद्योगिक विकास कए बढ़ावा दैत अछि। मिथिला क्षेत्र मे औद्योगिक विकासक लेल एहि सूक्ष्म उद्योग वेफं सहकारी व्यवस्था केर अन्तर्गत आनिकए एकरा लेल समुचित प्रशिक्षण, तकनीकी विकास, ऋण उपलब्ध्ता, पैकेजिंग आओर विपणन सहयोग देबाक जरूरत अछि।
मिथिला क्षेत्राक कतेको उत्पाद जेना मिथिला पेंटिंग, शाही लीची, जर्दालु आम, मगही पान, मखाना, भागलपुर सिल्क, सुगंध्ति धनक किस्म, लहठी, सीप बटन आदि विशिष्ट अछि, आओर व्यापार संबंध्ति बौद्धिक संपदा अध्किारक प्रयोग सँ एहि क्षेत्र मे आर्थिक विकास केर कारक बनि सकैत अछि। जेना कि हम जानैत छी कि भौगोलिक संकेतन कोनो विशिष्ट उत्पादक कोनो क्षेत्रा विशेष सँ उत्पत्ति के कारण ओहि भौगोलिक क्षेत्र मे एकरा सँ जुड़ल लोक वेफर आर्थिक हितक रक्षा करैत अछि। उदाहरणक रूपमे मिथिला पेंटिंग केर प्रोत्साहन दरभंगा प्रमंडल मे भेटल अछि। एतय बसल लोक सभ कतेको सदी सँ पारंपरिक तौर पर एहि कलावेफं संपोषित कयने अछि। एहि वजह सँ ई समीचीन अछि जे एहि क्षेत्राक लोकक लेल ई सुनिश्चित कएल जाय जे एकर आर्थिक हितक रक्षा होइ। मिथिला पेंटिंग वेफं भौगोलिक संकेतन पहचान भेटै सँ वास्तविक मिथिला पेंटिंग केर रूप मे विपणन करबाक अधिकार सिर्फ एहि क्षेत्रक पंजीकृत कलाकार केर ही भेटि सकैत अछि। किछु उत्पादक भौगोलिक संकेतन पंजीकरण हाल के वर्ष मे भेल अछि। अन्य विशिष्ट उत्पादक लेल सेहो एहि तरहक प्रयासक जरूरत अछि। संगहि मिथिला उत्पादक ब्रांड केर प्रोत्साहित करबाक आवश्यकता सेहो अछि, जकर अन्तर्गत एहि विशिष्ट उत्पादक सही पैकेजिंग आओर विश्वस्तरीय गुणवत्ता केर अन्य मानक केर समाहित करब एकर नीक विपणन ई-कामर्स समेत अन्य माध्यम सँ कयल जाय।
भारत सरकारक सूक्ष्म, लघु आओर मध्यम उद्यम मंत्रालय, वस्त्र मंत्रालय आओर अन्य सभ एजेंसी कतेको प्रोत्साहन योजना केर क्रियान्वयन करैत अछि, जे उत्पाद वेफं विश्वस्तरीय बनेबा मे सहायक अछि। किन्तु अत्यन्त सूक्ष्म हेबाक कारणें एकर लाभ मिथिला क्षेत्रा केर उद्यमी सभ केर नहि भेटि पाबैत अछि। एना मे आवश्यक अछि जे एहेन अनेक इकाई केर संयोजन सुनिश्चित क’ केर संयुक्त रूप सँ एहि प्रोत्साहन योजना सभ केर उठाओल जाय। एकर अलावा एहि क्षेत्रा मे पैघ उद्योग केर प्रोत्साहन केर कार्य सेहो हेबाक चाही कियैकि पैघ उद्योगक विकास सँ छोट उद्योग केर सेहो विकास होइत अछि आओर रोजगारक बढ़ैत अछि।
अंत मे एकटा महत्वपूर्ण कानून व्यवस्था केर सही रूप सँ बनल रहब सेहो औद्योगिक विकासक लेल आधारभूत आवश्यकता अछि। अपराध्, भय, अराजकता के माहौल पर स्थायी अंकुश लगेबाक जरूरत अछि। तखनहि औद्योगिक विकासक लेल जरूरी स्वतंत्रा, मौलिक आओर प्रखर चिंतन आओर क्रियान्वयन केर मार्ग क्षेत्रा प्रगति वेफं गति प्रदान करय बला होयत।
- झा, मिथिलेश ;2013: भाषाई राजनीति आ बोली वेफर विकास- मैथिलीक विशेष अध्ययन ;पीएचडी शोध प्रबंधद्ध, राजनीति विज्ञान विभाग, दिल्ली विश्वविद्यालय
- पाठक, देवनाथ ;2010 : मैथिली लोक कथाक वैश्विक परिदृश्यः
एक व्याख्यात्मक अध्ययन ;पीएचडी शोध प्रबंधद्ध, सामजिक तंत्र
अध्ययन वेफंद्र, जवाहर लाल नेहरु विश्वविद्यालय, नई दिल्ली
- रोराब्कर, जे अल्बर्ट ;2017: बिहार एंड मिथिला: द हिस्टोरिकल
रूट्स ऑप़फ बैकवर्डनेस, रोउलेज, न्यूयार्क
- अकीक, मोहम्मद ;1974: इकनॉमिक हिस्ट्री ऑपफ मिथिला: सीण्
600-1907 एडी, अभिनव पब्लिवेफशन, नई दिल्ली
- मिन्टेन, बार्ट, सिंह, वेफ. एम., सूत्राधार राजीव ;2010द्ध: द मना
वैल्यू चैन एंड द पफास्ट इमर्जेन्स ऑप़फ ब्रांडिंग इन प़फूड रिटेलः एविडेंस फ्राम बिहार, एमपीआरए
- मुखर्जी, अर्नब, मुखर्जी, अंजन ;2012: बिहारः व्हाट वेंट रोंग
एंड व्हाट वेंट चेंज? वर्किंग पेपर न. 107, एनआईपीएपफपी, नयी दिल्ली
- विश्व बैंक : बिहार टूवार्ड्स डेवलपमेंट स्ट्रेटजी
- आथिर्क सर्वेक्षण ;2017: खंड 1 आ 2, वित्त विभाग, बिहार सरकार
- पंचम राज्य वित्त आयोग ;2016: अंतिम रिपोर्ट, 2015-20,
खंड 1 आ 2
- जिलावार संक्षिप्त औद्योगिक प्रोपफाइल ;2016: लघु, वुफटीर एवं
मध्यम उद्योग मंत्रालय, भारत सरकार
- जिलावार जनगणना पुस्तिका ;2011द्धः भारतक जनगणना 2011,
जनगणना निदेशालय, बिहार
- सिंह, विद्यापति ;1955: मिथिलाक उद्योग आ व्यापार, सुधाकर
प्रेस, लक्ष्मीसागर, दरभंगा
- बुकानन, फ्रांसिस-हैमिल्टन ;1928 : एन अकाउंट ऑपफ द डिस्ट्रिक्ट
ऑपफ पूर्णिया इन 1809, पटना
- जूट पैकेजिंग मैटेरियल एक्ट, 1987
इ आलेख कई माह क अध्ययन क बाद तैयार भेल अछि। अपने लोकनि कए केहन लागल जरुर बताउ । मैथिली पत्रकारिता कए सरकार आ कॉरपोरेट दबाव स मुक्त रखबा लेल आर्थिक मदद करि। इसमाद एक गैर-लाभकारी संगठन अछि।
—
ACCOUNT NAME – ESAMAAD
Bank Account No. – 38352180252
IFSC Code – SBIN0003008
SBI, Sonbarsa


text:
कथा ::
।। दुरपदिया : पुष्य मित्र ।।
गाम भरि मे हल्ला भए गेलै. अरचनिया घुरि के आबि गेल छै. जाए केँ देखहीं कत्ते सुन्नर लागै छै. सिंथेटी सितारा बला नुआ, कंठ मे हार, कान मे कनफूल, नाक मे टोप्स, पौडर-लिपिस्टिक. देखबहीं तँ लागतौ प्रिंका चोपड़ा आबि गेलै.
अरचनिया अपन अंगना घुसलै आ आधा घंटा के भीतर ओकर अंगना मे छौड़ी सब भरि गेलै. तेरह साल सँ लए के उन्नीस साल तक के सबटा छौड़ी, कुमारि आ बिहलकी सब पहुँचि गेलै. आब उ अपन माय सँ की गप करितइ, छौड़िए सब पूछए लागलै...
कतए रही गे अरचनिया? सासुर बसलहीं तँ गाम के बिसरिए गेलहीं...
पांच साल मे नै फोन, ने चिट्ठी-पतरी...एहन किए भए गेलहीं गे अरचनिया ! माय के देख ! सदिखन कानिते रहौ, कहौ जे हमर बेटी जिंदा छै कि नै....
की यै काकी, आब कहू, बेटी के नसीब तँ अहीं के छी... देखियौ ने बेटी केँ केहेन गेल रहै, केहेन भए के घुरल !
अरचनिया, सभ के गप सुनै आ किछो नै बाजै...आर कियो बुझै नै बुझै, ओकर माय तँ सब देखिए रहल छलै.
'हे गे छौड़ी सब... 24 घंटा टिरेन मे बैसि के आएल छै, कनी सुस्ताबै ल' दहीं, देखै नै छहीं थाकल छै... जो, सांझ के आबिहें...' - ढोकबा बाली कहि उठलै...
"अरे माताजी, इनलोगों को ऐसे काहे बिदा कर रही हैं. हम इनके लिए मिठाई लाए हैं. मिठाई तो खिला दो, फिर चली जायेंगी. इनकी बहन इत्ते दिनों के बाद आयी है तो मिठाई का हक तो बनता है, है कि नहीं."
अरचनिया के ब'र ई गप कहैत-कहैत अंगना घुसि गेलै...
'अर्चना, अरे इन लोगों को मिठाई तो खिलाओ..."
अरचनिया अस्थिर सँ उठलै आ घर सँ मिठाइ के पैकेट निकालि के सब छौड़ी के दियए लागल...
छौड़ी सब कखनो मिठाय दिस ताकै, कखनौ अरचनिया के हरियाना बला ब'र दिस... लमगर-मोटगर जवान, देखै मे गोर-नार बलिष्ठ. सच्चे, अरचनिया के भाग बड़ तेज छै. ब'रो नीक, घरो नीक, सुखी संपन्न जीवन...एहने ब'र सबके भेटै... मिठाइ लए-लए के सब छौड़ी हंसैत-बाजैत अंगना खाली करए लागलै...
आब अंगना में रहि गेलै अरचनिया, अरचनियाक बर, ओकर माय ढोकबा बाली आ अरचनियाक छोट बहिन फुलमतिया.
अरचनिया अपन बहिन के कसि के पकड़ि लेलकै आ मूड़ी ओकर छाती मे गोंति देलकै... नै हंसै, नै कानै... ओकर ब'र दुआरि दिस चलि गेलै, जतए ओकरा संग हरियाणा सँ तीन टा आर मनसा आएल रहै...
................
पांच साल पहिनै, एहने तीन टा मनसा ढोकबा बाली के दुआरि पर आएल रहै. धानुख जाति के घरे केहेन होइ छै... नै घर सुतै जोगर, नै दुआरि बैसए जोगर... अरचनियाक बाप तहिया जिंदा रहै... गामे के एकटा छौ़ड़ा संतोसबा जे हरियाणा कमबै लए गेल रहै, वएह एकरा सब के आनले रहै.
कहै लागलै, छट्ठू कका, सीधा तोरे दुआरि पर एकरा सब के लेले आएल छियौ... एहेन संबंध खोजला सँ नै भेटतौ... हीरा छै लड़का, हरियाणा मे पचास बीघा के जोत... दुआर पर दू-दू टा टेक्टर, कार-जीप, पंपसेट, दस कोठलीक घर छै... एकरे एतए काज करै छियै... हरियाणा मे लड़की कम होइ छै... तेँ एकर बियाह नै भेल छै...
अरचनियाक बियाह कराय देबहो तँ ओकर जीवन तँ खुशहाल भइए जेतै, तोरो सब समस्या दूर भए जइतौ... बियाहक खरचा ओकर....आ चालीस हजार टका एखन तुरत हाथ मे देतै...आ अरचनिया के संग-संग ढोकबा बाली काकी आ फुलमतिया, सब के गहना जेवर...धनी आदमी छै, नीक जकाँ बियाह करतै... सोचहो नै, तू खाली हां कहो...
तीन साल सँ ब'र खोजैत-खोजैत पस्तहाल छट्ठू मंडल ई गप सुनि के अबाक रहि गेलै... इहो छौड़ा संतोसबो के बाप लग गेल रहै छट्ठू, एकर बाप सायकिल आ गाय के फरमाइश केलै रहै. जतए जाय दस हजार सँ कम के फरमाइश नै होइ. एत्ते पैसा छट्ठू कतए सँ आनितै... गरीब मजदूर, नै जमीन, नै रोजगार...नै ककरो बटेदार... एक धूर जमीन पर झोपड़ी रहै... उहो जमीन के कागज नै... दुनू-बर कनिया जे मजूरी करै ओकरा सँ घर चलै... कहियो खाना के इंतजाम होइ, कहियो भूखले रहै...कतए सँ आनितै, दस हजार.
...तू बैस बाबू, हम अंगना सँ पूछि के आबै छियौ...
छट्ठू बुझै रहै, सब बात ठीक, लेकिन ढोकबा बाली अरचनिया के ओत्ते दूर जाय लए नै देतै... अंगना जाय के उ ढोकबा बाली के परतारए लागलै... पाछू-पाछू संतोसबो आबि गेलै...
हे गे काकी, साल मे दू बेर बेटी घर एतौ, ई हमर गारंटी.... सुख-समृद्धिक तँ कोनो कहने नै... रानी बनि के रहतौ. हमर मलकिन बनतौ... सोचहीं, हमर जेहन लड़का जकरा ओतए नौकरी खटै छै, उ घर पलिबार केहन हेतै...
...........
गरीब के घर के कारोबार एहने चलै छै...भात तँ दालि नै, दालि तँ तीमन-तरकारी नै... तरकारी तँ दाल नै बनै छै... छट्ठू, ओकर कनिया आ अरचनिया... तीनू तैयार भए गेलै... खुशी-खुशी बियाहो भए गेलै...
लेकिन छौ महीना बाद जखन नै फोन, नै चिट्ठी, नै कोनो खोज-खबर लागलै तँ ढोकबा बाली परेसान भए गेलै... जकरा कहै, वएह कहै, फोन नंबर नै छौ बेटी के ? बियाह केलहीं तँ जमाइ से फोन नंबर कियै नै लेलहीं ?
ढोकबा बाली तहिया मोबाइलो नै देखने रहै... उ कि बुझितै फोन आ मोबाइल ककरा कहै छै... एक दिन संतोसबा के घर चलि गेलै...ओकर माइ कहलकै, हम की कहि सकै छी ढोकबा बाली... संतोसबा कत्ते दिन सँ घर नै आएल छै... उ एतै तँ वएह कहत...
आब ढोकबा बाली संतोसबे के आबै के रस्ता देखए लागलै... रोजीना एकबेर टोह लै... संतोसबा एलै कि नै एलै...
बियाह के बाद संतोसबो ओकरे सब के संग गेल रहै... घुरि के दस महीना बाद एलै...
ढोकबा बाली पूछलकै तँ संतोसबा कहलकै, हम उ गामे छोड़ि देलियै...आब दोसर जगह काज करै छियै... पैंजाब मे... तैं हम किछुओ नै कहि सकै छियौ... ओना अरचनिया ठीक्के हेतौ.... तोहर फोनो नंबर नै छो तँ कोना तोरा सँ गप करतौ...
लेकिन बेटा संतोस, तू तँ कहलै रहीं कि उ साल मे दू बेर घर एतै... साल पूरा हुए लागलै, एक्को बेर नै एलै रे...
कोनो दिक्कत हेतै काकी, एबे करतौ, तू निचिंत रह...
लेकिन ढोकबा बाली निचिंत नै भए सकलै...
साल पुरलै, दू साल, तीन साल, पांच साल...कोनो खबरि नै...
लोक सब एकटा नया गप कहै लागलै, हरयाना-ऊपी के जे लड़का बियाह करै लए आबै छै ओकरा ओतए बेटी खुस नै रहै छै. कए टा लड़की गायब भए गेलै...
ढोकबा बाली के लागै, अरचनियो के कियो मारि देलकै.
________________________
पुष्य मित्र सुचर्चित पत्रकार छथि। सुन्नैर नैका, रेडियो कोसी, चम्पारण 1917 आ भूतखेला टाइम्स शीर्षक सँ एखन धरि हिनक चारि गोट संग्रह दृश्य मे छनि। धमदाहा, पूर्णिया निवासी पुष्य मित्र विगत समय मे विभिन्न पत्र-पत्रिकाक माध्यम सँ पत्रकारिता करैत रहलनि अछि। एकर अतिरिक्त कइएक ऑनलाइन पोर्टल सभक लेल सेहो समय-समय पर लिखैत रहलनि अछि। एखन स्वतंत्र लेखन आ समाज सेवाक क्षेत्र मे निरन्तर सक्रिय छथि। नॉदर्न आ इस्टर्न रीजन द्वारा ‘लाडली मीडिया अवार्ड’ सँ सम्मानित पुष्य मित्र सँ pushymitr@gmail.com पर सम्पर्क कएल जा सकैत अछि।


text:
नवका- पुरनका लेख सर्च करु...
मैथिली सुगम संगीत
दरभंगा रेडियो स्टेशन सं 2 फरवरी सं मैथिली सुगम संगीत के प्रसारण शुरू होएत. मैथिली सुगम संगीत के प्रसारण भोर मे सात बजिsक दस मिनट पर शुरू कएल जाएत. अहां एकरा सांझ मे प्रसारित होए वाला सिंगरहार कार्यक्रम मे सेहो सुनि सकय छी. मैथिली सुगम संगीत के लेल अखन नीक –नीक गीतकार सभ के रचना के संगीतबद्ध कराबय के काज अंतिम तरण मे अछि. एहि सुगम संगीत मे अहां के नव- नव कलाकार के आवाज सं परिचित होबय के मौका मिलत. एहि नव-नव कलाकार के चयन आकाशवाणी दरभंगा के तरफ सं भेल स्वर परीक्षा सं कएल गेल छनि. एहि के लेल दरभंगा... मधुबनी... समस्तीपुर... सहरसा... मधेपुरा...सीतामढ़ी... शिवहर के सैकड़ों लोकक आवेदन जमा भेल छल. स्वर परीक्षा पिछला साल अगस्त मे भेल छल आओर परिणाम सेहो अगस्ते मे निकलल छल. अगर सभ किछ ठीक रहल त एहि साल मार्च मे सेहो स्वर परीक्षा लेल जाएत. एहि सं मिथिला... मैथिली के कलाकार सभ के नीक मौका मिलय छनि. अखनो जिनका लगय छनि कि हुनकर आवाज मे दम छनि...सुगम संगीत लायक छनि... हुनका दरभंगा रेडियो स्टेशन के सम्पर्क मे रहबाक चाही. दरभंगा रेडियो स्टेशन सं अखन दू दिन फोन इन कार्यक्रम सेहो चलैत अछि. सुप्रभात दरभंगा के नाम सं. किछ दिन बाद अहां के बाकी के आओर दिन नमस्कार मिथिला नाम सं फोन इन कार्यक्रम सेहो सुनय लेल मिलत.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
सवाल इ सेहो अछि जे पिछला लोकसभा चुनाव मे नीतीशक अगुवाई मे प्रचार भेल जखन कि मामला दिल्ली मे सरकार बनेबाक छल। ओहि चुनाव मे नरेंद्र मोदी क कोनो सभा नहि हेबाक पाछू कहल जाइत अछि जे नीतीश क दबाव छल, तखन एहि बेर इ सवाल किया बनि रहल अछि, जखन कि एहि बेर नीतीशक काजक उपर वोट लेबाक अछि। एहन मे मोदी केतबा कारगर हेताह इ ककरो स नुकायल नहि अछि।
जानकार मानैत छथि जे लोकसभा चुनाव मे आडवाणी कए कहुना पीएम बनबाक छल आ ओ नीतीशक इ शर्त मानि लेलथि। नीतीश गुजरात स बेसी सीट बिहार स राजग क झोली मे देलथि, जाहि स हुनकर मोदी विरोध मजबूत भेल। आब बारी नीतीशक अछि। जखन आडवाणी लेल मोदी बिहार नहि गेलाह त नीतीश लेल जेबाक कौन जरूरत। निश्चित रूप से मोदीक इच्छा नीतीशक राह कठिन करब स बेसी सुषमाक राह कठिन करब अछि। सुषमा लोकसभा मे विपक्षक नेता छथि आ अगिला लोकसभा चुनाव मे ओ पीएमक दावेदार भ सकैत छथि आ मोदी एकरा लेल तैयार नहि छथि। मोदीक महत्वाकांक्षा पिछला चुनाव मे सामने आबि गेल छल, एहन मे बिहार मोदीक एहि महत्वाकांक्षा कए पूरा करबा लेल जरूरी अछि। मोदी चाहैत छथि जे बिहार मे ओ भाजपा नेता स बेसी राजग नेताक रूप मे स्थापित होएत। आ अपना कए अगिला पीएमक रूप मे प्रचारित करबा कोशिश करथि। मोदीक एहि इच्छा क मौन समर्थन द रहल आडवाणी लेल आब दुविधाक स्थिति अछि किया कि लोकसभा चुनावक बाद मोदी माडल पर भाजपा मे बहस तेज भ गेल अछि। शिवराज आ वसुंधरा सन नेता एहि मसला पर खुलिकए विरोध करि रहल छथि। एहन मे देश कए नेता आ दिशा द चुकल बिहार नीतीश, सुशील, लालू आ पासवानक आगू नरेंद्र मोदी क गप पर वोट देत इ मानव ककरो लेल कठिन अछि।
उड़ीसा मे अपन स्थिति कए देखिकए भाजपा क पैघ नेता इ मानि रहल छथि जे बिहार मे जदयू कए जेतबा जरूरत भाजपा क अछि, ओहि स कहीं बेसी भाजपा कए जदयू क अछि। एहन मे गठबंधन कए तोडब कतहु स काबिलती नहि होएत। दोसर दिस लोकसभा स ल कए एखनधरि कतेक बेर इ सवाल उठल जे नीतीश एनडीए क करीब छथि, मुदा ओ बेर-बेर कहला जे फिलहाल राजग मे छी। इ राजनीतिक कम जानकारी रखनिहार सेहो जनैत छथि जे बिहार विधानसभा चुनाव मे नीतीशक भूमिका केतबा महत्वपूर्ण अछि। जहां तक सुषमा स्वराज्य आ अरूण जेटलीक सवाल अछि ओ सेहो मोदीक एहि अतिमहत्वाकांक्षा कए पार्टी आ गठबंधन लेल नीक नहि मानि रहल छथि।
नवीण पटनायक कए राजग छोडलाक बाद धर्मनिरपेक्ष नेता मे नीतीश असगर बचि गेलाह अछि। नीतीश राजग मे रहैत समान नागरिक संहिता, बाबरी मस्जिद आओर धारा-370 पर भाजपा स बेसी कांग्रेस आ वामदल क लग मे रहलाह। एहन मे मुद्दत स नीतीश क सराहना क मंत्रजाप करि रहल कांग्रेस मोदी क मामला मे नीतीश कए घेरबा लेल तैयार अछि।
बिहार भाजपा क एकटा पैघ नेताक कहब अछि जे गठबंधन लेल अपन तीन टा मुददा कए पहिने इ कहि कए ठंडा बक्सा मे द देने छी जे अपन सरकार बनत त एकरा लागू करब। अर्थात पार्टी इ मानैत अछि जे राजग मे ओकर आदेश सीमित अछि आ सहयोगी दलक इच्छा पर बहुत किछु तय होएत। एहन मे नरेंद्र मोदीक छविक बिहार मे उपयोग करब या नहि करब राजग तय करत आ राजग क नेता नीतीश कुमार छथि।
राजनीतिक जानकारक कहब अछि जे नरेंद्र मोदी आ नीतीषक तुलना नहि भ सकैत अछि, खास क बिहार मे, एहि ठाम नरेंद्र मोदी स मजबूत अपील सुशील मोदीक अछि, नीतीशक त गप छोडू।
राजनीतिक विश्लेषक क कहब अछि जे केंद्र क राजनीति स बिहार लौटलाक बाद नीतीश राज्य मे राजनीति क एकटा नव माडल तैयार कैलथि अछि। नीतीश स्थानीय मुद्दा स राष्ट्रीय राजनीति करनिहार बिहार क पहिल नेता छथि। इ बिहार क लेल नव राजनीतिक शुरुआत है। नीतीश बिहार मे ओहि राजनीति क सेहो शुरुआत कैलथि जाहि मे केंद्र आ राज्य क संबंध एक-दोसर क हित पर निर्भर करैत अछि। न कि पार्टी या गठबंधन पर। एहि प्रकार क राजनीति दक्षिण क राज्य मे होइत रहल अछि। बिहार क परंपरा रहल अछि जे एहि ठामक नेता राज्य स बेसी देश क गप करैत रहल अछि। विकास क लेल एहन राजनीति जरूरी अछि आ नीतीश इ गप लोक कए बुझेबा मे सेहो सफल रहलाह अछि। एहि कारण स ओ जनता स एतबा ताकत देबा लेल कहैत रहलाह अछि जाहि स कोई बिहार क हक मारबाक साहस नहि करि सकए। नीतीश दल आ गठबंधन स परे केंद्र स एकटा एहन संबंध रखलाह, जेे बिहार क हित मे रहल। नीतीश मे दक्षिण क नेता क भांति केंद्र स सौदेबाजी करबाक हिम्मत सेहो अछि आ जम्मू-कश्मीर क मुख्यमंत्री क भांति केंद्र स गुहार लगेबाक मजबूरी सेहो। एहि कारण स एक कात वो केंद्र स टका स बेसी आजादी चाहैत रहलाह, ओतहि दोसर दिस बिहार कए विशेष राज्य क दर्जा दियेबा लेल हल्ला सेहो करैत रहलाह। हुनकर शांत, गंभीर आ भावहीन चेहरा मित्रक लेल सेहो अबूझ पहेली बनल अछि। लालू प्रसाद कहैत छथि जे नीतीश क पेट मे दांत अछि। जदयूक किछु नेता सह मित्र सेहो एहि स इनकार नहि करैत छथि, मुदा हुनकर साफगोई सब कए हैरान करैत अछि। पिछला चारि साल मे जनताक बीच सबसे बेसी रहनिहार सीएम नीतीश लोकक बीच जेबा लेल हरदम तैयार रहलाह। कहियो जनता स सीधा संवाद करब लालू क सबस मजबूत हथियार छल, मुदा एकर विपरीत नीतीश लोक स केवल सीधा संवाद नहि करैत रहलाह, बल्कि गोतिया बनि जाइत छथि। ओ एकटा शिक्षक क भांति लोक कए बुझबैत छथि जे कोना हुनकर सरकार लाठी क जगह कलम पकड़ा कए बिहार क लड़का-लड़की क लेल 21 वीं सदी क मार्ग प्रशस्त केलक अछि। हुनकर भाषण मे आत्मीय बोध एतबा होइत अछि जे भीड़ क रिस्पांस देखैत बनैत अछि। नीतीश जखन इ कहैत छथि जे स्कूली लड़की क लेल पोशाक आ साइकिल क व्यवस्था करब हुनकर सबस पैघ उपलब्धि अछि, ताकि ओ विवाह क बाद जाहि घर मे जाइथि ओकरा सेहो शिक्षित करि सकथि, त भीड़ क अंतिम कतार मे ठार लड़की सेहो अपन ताली क आवाज मंच तक पहुंचेबा लेल हाथ लाल करि लैत अछि। बिहार क जनता क क्षमता कए गौरवांन्वित करैत जखन ओ कहैत छथि जे दिल्ली स हमरा टका नहि चाही। बस दिल्ली हमर विकास योजना कए रोकबाक प्रयास करब छोडि दिए, त इ अपील बिहार मे नरेंद्र मोदीक कोनो भावनापूर्ण अपील स बेसी कारगर होएत।
नरेंद्र मोदी जाहि मसला पर बजबा लेल विख्यात छथि, बिहार मे ओ कोनो मसला नहि अछि। परिवारवाद पर नरेंद्र मोदी जतय असभ्य रूप स हमला करैत छथि, ओहि ठाम नीतीश केवल एतबा कहैत छथि जे आइ ककरो अपन बेटा कए आगू बढे़बाक चिंता अछि, त ककरो अपन भाई आ बहू कए, कोई साला क लेल मरल जा रहल अछि, मुदा हमरा बिहार क नौ करोड़ लोक क चिंता रहैत अछि। बिहार देश कए राजेंद्र प्रसाद क शालीनता देखलक। जयप्रकाश क जीवटता क संग-संग लालू प्रसाद क अल्लहड़ता कए सेहो देखेलक अछि। नीतीश क छवि एहि सब स अलग सेहो अछि आ मिलैत-जुलैत सेहो। एहन मे जखन आइ सब क नजरि नीतीश पर जा करि ठहरि गेल अछि, मोदीक बीच मे हुडदंग करब गडकरीक नेतृत्व क्षमताक उपर सवाल ठार करैत अछि, किया कि बिहारक जनता त राजनीतिक रूप स ततबा जागरूक अछि जे ओ देष कए बाट देखेबाक काज करैत रहल अछि, अपन बाट ताकि लेत, मुदा भाजपाक हालात माया मिली ना राम वाला भ सकैत अछि।


text:
नवका- पुरनका लेख सर्च करु...
बिहार मे 3 लाख शिक्षकक बहाली
बिहार मे तीन लाख प्राइमरी टीचरक बहाली होए वाला अछि. एहि लेल उम्मीद अछि जे 17 जुलाई के परीक्षा होएत. बिहार के बेरोजगार लोक के लेल ई बड़ नीक मौका अछि.
पिछला बेर जखन टीचर बहाली प्रक्रिया चलल छल तं हमर गामक जतेक लोक नौकरी के तलाश मे छलाह सभ के ओहि मे नौकरी मिल गेल छलन्हि. बस कनि मेहनत करि तैयारी करलाह पर कामयाबी मिल जाएत.
अगर अहां खुद नौकरी के तलाश मे छी आ फेर कोनो जान-पहचानके लोक छथिन्ह तं हुनका बता दिऔंन जे बहाली के लेल परीक्षा होए वाला अछि. फॉर्म भरि देलाह पर जिनगी संवरि सकय छनि.
सरकारक कोशिश हर तीस छात्र पर एकटा टीचर राखय के अछि. एकरा लेल राज्य मे तीन लाख टीचर आओर चाही. मुदा कानून के मुताबिक सरकार के ट्रेंड टीचर के बहाली करय के अछि.
मुदा एतेक ट्रेंड टीचर बिहार मे मिलनाय मुश्किल अछि एहि लेल ई छूट देल गेल अछि जे बहाल कएल गेल अनट्रेंड टीचर के 3 सं 5 साल के भीतर टीचर ट्रेनिंग द देल जाएत.
ओना सरकार के एहि रुख पर कि कहबय जे ट्रेंड टीचर वाला एकटा मामला कोर्ट मे फंसल अछि. सुप्रीम कोर्ट के आदेश के बादहुं सरकार दस तरहक पेंच फंसौने अछि.
सरकार के पहिने ओहि ट्रेंड टीचर के बहाल करि मामला के सुलझैबक चाही आओर राज्य मे जे शिक्षक के कमी अछि पहिने ओकरा दूर करबाक चाही. एहि सं कई साल सं बेरोजगार लोक के रोजगार सेहो मिलतन्हि.
जे होए एहि कदम सं सेहो नवका लोक के बेरोजगारी के समस्या दूर होएतन्हि. मुदा सरकार के ई सेहो ध्यान मे रखबाक चाही जे शिक्षा के गुणवत्ता सेहो बनल रहय.
आईकाल्हि हजारों...लाखों टीचर के बहाली होएत अछि मुदा पढ़ाई के स्तर दिन पर दिन खराब भेल जा रहल अछि. कइटा मामला तं एहन आएल अछि जे टीचर प्राइमरी के विद्यार्थी के पढ़ाबे लायक नहि छथिन्ह.
सरकार के एहि पर ध्यान देबाक चाही. स्कूल मे विद्यार्थी के संग टीचर के उपस्थिति पर सेहो ध्यान देबय के जरूरत अछि. नहि तं केतबो टीचर कि बहाली करब...शिक्षा के हाल पर कोनो असर नहि पड़त.
हमर ईमेल:-info@hellomithilaa.com
सदस्यता लें टिप्पणियाँ भेजें (Atom)


text:
सहरसा। 03 नवम्बर। [राहुल बनगाँव]
पंडित रमेश झा विचार मंच केर तत्वावधान म' सहरसा जिला केँ बनगाँव गाम म' कैल्ह साँझ 8 बजे युवा समाजसेवी श्री मिहिर कुमार झा केर अध्यक्षता म' एक बैसार केर आयोजन भेल। बैसार म' उपस्थित गणमान्य लोकनि द्वारा बहुत रास विषय पर चर्चा भेल, जाहि म' सर्वसम्मति सँ इ निर्णय लेल गेल कि बनगाँव केर जतेक स्वत्रंता सेनानी छला सभक परिवार क' पंडित रमेश झा विचार मंच द्वारा सम्मानित कायल जायत, संगहि आगामी 18 नवम्बर दिन श्रधांजलि सभा केर आयोजन कायल जायत।
पंडित रमेश झा विचार मंच के सचिव श्री राहुल झा (बिल्टू) कहला कि आगामी 18 नवम्बर दिन श्रधांजलि सभा म' पंडित रमेश झा केँ सुपुत्र आर सहरसा के पूर्व विधायक जे की एखन अस्वस्थ छैथ ओहो उपस्थित रहता संगहि श्रधांजलि सभा म' कैको मंत्री लोकनि सेहो उपस्थित रहता। बैसार म' राहुल झा, नितीश कुमार मिश्रा, सुनील झा, आशीष मिश्रा, अमित झा, मो. शाहिद, राजेश पासवान सहित बहुत रास ग्रामीण उपस्थित छलाह।


text:
मिथिला विभूति : महाकवि लाल दास
===>=======>=====
जन्म :09-02-1856
मृत्यु :1921
जन्म स्थान :खड़ौआ , मधुबनी , मिथिला
———————
एक झलक :
१.कुशाग्र बुद्धि | संस्कृत , हिन्दी , मैथिली , फारसी क नीक जानकार |
२. राज दरभंगाक पेशकार , महारानी साहिबा क ड्योढी क
सुपरिन्डेन्टेन्ट |
३. मात्र 22 बरख केर उम्रहिं सँ साहित्य श्रृजन आरम्भ कयलाह |
_____________________
कृतित्व : 20 टा सँ अधिक पोथी लिखलाह | हिनक किछु मैथिली रचना :
१.सांग सप्तसती ( टीका )
२.चन्डी चरित्र सप्तसती
३. स्त्री शिक्षा ( चारि खंड मे )
सत्य नारायण कथा ( टीका )
४.सुन्दर काण्ड रामायण
५. बाल काण्ड
६. हरिताली व्रत कथा
७. जानकी रामायण ( तीन खंड मे )
८. श्रीमद भगवत गीता ( मैथिली मे पदानुवाद )
९. सावित्री सत्यवान नाटक
१०. रमेश्वर चरित्र मैथिली भाषा रामायण
११. महेश्वर विनोद
[ रमेश्वर चरित्र रामायण , हिनक सर्वाधिक लोकप्रिय ग्रंथ ]
_____________________
व्यक्तित्व :
१. स्त्री शिक्षा , स्त्री महामत्य हिनक लेखनी केर अबलम्व | लेखनी केर माध्यम सँ महिला सशक्तिरण पर जोर |
२. अन्य रामायण मे मात्र सात खण्ड , लाल दास कृत रामायण मे आठ ख्णड | आठम खण्ड : पुष्कर काण्ड |
अहि काण्ड मे जगत जननी सीता केँ गौरवान्वित काएल गेल छन्हि |
३.हिनक रचित पोथी , एक सामाजिक व सांस्कृतिक धरोहर | गौना केर समय हिनक रचित किछु पोथी : महेश्वर विनोद , हरियातली कथा , स्त्री शिक्षा बेटी केँ खोंइछा मे देल जाइति छल |
४. चन्दा झा यदि आधुनिक मैथिली केर प्रवर्तक मानल जायत छथि , तय लाल दास मैथिली केर उन्नायक |
५.लाल दास विश्व केर प्रथम कवि छलाह , जे जगत जननी सीता केँ अराध्य बना अपन काव्य रचना कयलाह |
६. व्यक्तिव्यक एेहन धनी छलाह , कि राज दरभंगा महाराजा रामेश्वर सिंह जतय गेलाह , चाहे तीर्थाटन व प्रशासकिय काज सँ हिनका सदैव अपने साथ लय जाइति छलाह |
मिथिला , मैथिलआओर मैथिली केँ केन्द्र मे राखि , अहि केर महान प्रचारक युगपुरुष लाल दास केर साहित्य सेवा सँ अभिभूत महाराजा रामेश्वर सिंह , हिनका धौत सम्मान सँ सम्मानित करैत पंडित केर उपाधि प्रदान कयलाह | मिथिला आओर मैथिली केर लेल अपन जिन्दगी उत्सर्ग केनिहार अहि मैथिल पुत्रक जयन्ती पर अशेष श्रद्धांजलि | हिनक कृतित्व व व्यक्तिव्य केँ शत – शत नमन |
प्रस्तुति : संतोष कुमार झा
साहित्य प्रकोष्ठ , मिथिला सांस्कृतिक समन्वय समिति , गुवाहाटी |
मिथिला विभूति : महाकवि लाल दास
मिथिला विभूति : महाकवि लाल दास


text:
अरिपन :: मिथिलाक साँस्कृतिक विशिष्टता
मिथिलाक चित्रकला (अइपन)
मिथिलाक अरिपन आब एकटा विश्वकलाक रूप में परिवर्तित भय स्वीकृत भ चुकल अछि आ मैथिली कला में दक्ष लोकनिकेँ आब सरकारी उपाधि सेहो भैटय लागल छन्हि। ‘अरिपन’ शब्दक विकास आलेपन अथवा आलिम्पणसँ भेल अछि- ‘आलेपन’ 64कलामे सँ एक कला मानल गेल अछि जकरा हमरा लोकनि चित्र अथवा शिल्पकला कहि सकय छी।
अरिपन देबाक प्रथा तँ प्राचीन कालहिसँ चलि आबि रहल अछि। प्रत्येक शुभ कार्य में कोनो रूपमे अरिपन देबाक प्रणाली प्राचीनकालहु मे छल। शुभ कर्मक अवसर ‘सर्वतोभद्र’, ‘स्वास्तिक’, ‘षोड़सदल’, ‘अष्टदल’, आदि एकरे प्रभेद मानल गेल अछि आ एकर प्रमाण प्राचीन साहित्य मे सेहो भेटैत अछि। निम्नलिखित उदाहरण सबसँ प्रमाण भेटत –


text:
मुजफ्फरपुर, मिथिला मिरर: डॉ. अमरेंद्र नारायण यादवकें बीआरए बिहार विश्वविद्यालयकेँ नव कुलपति नियुक्त कएल गेल। अप्पन नियुक्तिक बाद अमरेंद्र यादव कहलनि जे, विश्वविद्यालयमे व्याप्त बीमारीक दबाई हमरा बुझल अछि, समय सं अहि बिमारीक इलाज शुरू होएत। सोमदिन कुलपति आवास पर अप्पन स्वागतमे आयल विश्वविद्यालयके पदाधिकारी, विभिन्न कॉलेजक शिक्षक व शिक्षकेतर कर्मीकें संबोधित कय रहल छलाह।
ओ कहलनि जे, विश्वविद्यालयकें जे, पूर्वमे गौरव छल ओ कम भेल अछि। एकरा सुधारबाक लेल हमरा लग कोनो छूमंतर नहि अछि, मुदा हम एतय सं छात्र जीवन सं जुड़ल छी। लिहाजा विविकें परिवेश हमरा लेल नव नहि अछि। मिलिजुलि कय समस्याक निदान कएल जाएत।
वीसी डॉ. यादव कहलनि जे, विश्वविद्यालयकें संचालित करबामे तमाम प्रकारक कठिनाइ अबैत अछि, मुदा एहेन नहि अछि जे, एकरा समाप्त नहि कएल जा सकैत अछि। सब पक्ष सं मिलिकय बातचीत द्वारा समस्याक समाधान कएल जायत।
ओ कहलनि जे, हमर फिल प्राथमिकतामे छात्र हित सं जुड़ल बात अछि। छात्रक समस्याके निष्पादनक लेल गंभीर कदम उठाओल जाएत। अहि प्रकार शिक्षक, शिक्षकेतर कर्मीक समस्याक निदान कएल जायत।